Пойтахтдан Хоразм сари йўлга чиқсангиз, Бухородан ўтгач, чексиз қумликлар ичига шўнғийсиз. Гўё назарингизда бу қумликларнинг чек-чегараси йўқдек. Хоразмга илк бора келаётган меҳмон эса, воҳа фақат қумликлардангина иборат, деган хулосага келиши аниқ. Аммо ундай эмас, Хоразмнинг ўзига яраша чиройли кентлари, сўлим қишлоқлари, ажойиб табиати ва ўзига яраша экологияси бор.\nХоразм вилояти Амударёнинг қуйи қисмида, мамлакат шимоли-ғарбида жойлашган, Қорақалпоғистон Республикаси ва қисман жанубда Бухоро вилояти билан, ғарбда ва жануби-ғарбда Туркманистон билан чегарадош.\nВилоят ҳудудининг асосий қисми Амударёнинг сўл соҳилида жойлашган. Амударё қадимдан бой тарих ва маданиятга эга бўлган Хоразм тақдирида катта роль ўйнаган. Нил дарёси қадимги Миср учун қанчалик аҳамият касб этган бўлса, Амударё ҳам Хоразм воҳаси учун шунчалик улкан аҳамиятга эга. Бинобарин, бу дарё Хоразм вилояти ва қўшни ҳудудлар ижтимоий-иқтисодий ривожланишининг асосий тарихий-географик омили ҳисобланади.\nХоразм воҳасининг Орол денгизига яқинлиги бир вақтлар вилоят ривожланишига, одамлар ижтимоий ҳаётига қанчалик ижобий таъсир кўрсатган бўлса, ушбу ҳудудда бугун юзага келган оғир экологик танглик шунчалик салбий таъсирини кўрсатмай қолмаяпти.\nХўш, бугунги кунда вилоят аҳолисини қандай экологик муаммолар қийнамоқда? Айтиш жоизки, аҳолини тоза ичимлик суви билан таъминлаш масаласи биринчи ўринда турибди. Ҳозирги кунда воҳа қишлоқларининг ҳаммаси ҳам водопровод билан таъминланмагани бор гап. Яқин ўн йиллар ва ундан олдинги йилларда аҳоли ер қудуқлардан фойдаланиб сув ичишган бўлса, кейинги йилларда ер ости сувининг ўта шўр чиқиши оқибатида ичимлик суви бутунлай истеъмолга яроқсиз бўлиб бормоқда. Аммо шундай бўлса-да, аксарият қишлоқларда одамлар ҳалиям ана шу шўр сувдан истеъмол қилишмоқда. Баъзи тоза ичимлик сув етиб бормаган қишлоқлар аҳолиси сувнинг литрини 150 сўмдан олиб ичишга мажбур бўляпти. Бу бир муаммо бўлса, иккинчиси ерларнинг мелеоратив ҳолатининг бузилгани билан боғлиқ. Яна бир айрим ҳудудларга оқар сувнинг етиб бормаслиги натижасида экин экилмасдан қолиши ҳам экологиянинг бузилишига олиб келаётир. Қолаверса, ноёб экин турлари, йўқолиб бораётган манзарали ва мевали дарахтларни, «Қизил китоб»га кирган қуш ва ҳайвонларни сақлаб қолиш, экологиянинг яхшиланишига оз бўлса-да ҳисса қўшиш мақсадида вилоятда «Хоразм миллий табиат боғи» ташкил этилди.\nЎзбекистон Республикасининг «Муҳофаза этиладиган табиий ҳудудлар тўғрисида»ги қонунига мувофиқ, шунингдек, Амударё дельтасида табиий тўқай ресурсларини муҳофаза қилиш, уларни қайта тиклаш ҳамда ҳудуддаги чўл экотизимини сақлаш ва янада ривожлантириш мақсадида Вазирлар Маҳкамасининг «Хоразм миллий табиат боғини ташкил қилиш тўғрисида»ги қарори қабул қилинган эди. Шундан сўнг умумий ер майдони 21 минг 687,5 гектар бўлган миллий табиат боғи ташкил этилди. Шу зайлда республикада ўзига хос, ноёб, қимматли табиий объектларни ва мажмуаларни, ўсимликларнинг ва ҳайвонларнинг ирсий фондини сақлаб қолиш, инсон фаолиятининг табиатга бўлган салбий таъсирининг олдини олиш, шунингдек, табиий жараёнларни ўрганиш, атроф табиий муҳит мониторингини олиб бориш, экологик таълим ва тарбияни такомиллаштириш мақсадида муҳофаза этиладиган табиий ҳудудлар тизимини яратиш бўйича комплекс чора-тадбирларни изчил амалга ошириш кўзда тутилмоқда.\nХусусан, Амударё дельтасида табиий тўқай ресурсларини муҳофаза қилиш, уларни қайта тиклаш ҳамда чўл экотизимларини сақлаш ва экотуризмни янада ривожлантириш мақсадида миллий табиат боғи ташкил қилиш учун табиий ҳудудлардан, Хива тумани ҳудудидан 1 163 гектар, Ҳазорасп тумани ҳудудидан 19 минг 538,8 гектар, Янгибозор тумани худудидан 743,2 гектар, Урганч тумани ҳудудидан 197,5 гектар давлат табиатни муҳофаза қилиш муассасаси шаклида ер майдонлари ажратилди.\nУшбу миллий боғ «Қизил китоб»га киритилган ёввойи ҳайвонлар, қушлар ҳамда ноёб доривор ўсимликларни сақлаб қолиш, шунингдек, қайта кўпайтириш ва вилоятнинг экотуризм салоҳиятини кучайтириш, келажак авлодга она табиатни софлигича қолдириш мақсадида ташкил қилинди.\nЯнгибозор туманидаги Амударё соҳилида ноёб ва йўқолиб кетаётган ҳайвон ва қушларни асраш ҳамда кўпайтириш бўйича питомник ташкил қилиниб, унинг ҳудудидан 3,5 гектар табиий тўқайзор темир панжара билан ўралди. Бу ерда Бухоро буғуси, жайрон ва бошқа ноёб ҳайвонларни сунъий равишда кўпайтириш режалаштирилган. Ҳозирда мазкур ҳудудга 4 та кийик олиб келинди. Келажакда яна олиб келиш режада бор. Илмий тадқиқот ишларини олиб бориш учун моддий-техника базаси ташкил қилинди. Ушбу питомникда чет эл грантлари ва олимларни жалб қилган ҳолда табиатни муҳофаза қилиш соҳасида илмий ишларни олиб боришга шароит яратилади. Питомник биносида 50 кишига мўлжалланган ўқув семинар зали, лаборатория хонаси, ошхона ва бошқа хоналар мавжуд.\nМазкур миллий боғ келгусида албатта чет эллик сайёҳларнинг эътиборини қозониб, мамлакатимизга сайёҳлар оқимининг йил сайин кўпайишида муҳим аҳамият касб этади.\nҲозирги кунда мазкур миллий табиат боғида 126 та ўсимлик турлари мавжуд. Уларнинг 20 таси ноёб ҳисобланади. Ҳайвонот дунёси ҳам хилма-хил: умуртқасиз ҳайвонлар 312 тур, шундан, 6 тур ноёб ҳайвон. Амфибиялар – 2 тур, балиқлар – 30 турдан ортиқ, шу жумладан, 8 таси ноёб балиқ турлари. Судралиб юрувчилар – 15 турдан ортиқ, шундан, 5 та ноёб тур. Қушлар – 110 тур, шундан, 14 тури ноёб қушлардир. Сут эмизувчилар – 21 тур, шу жумладан, ноёб сут эмизувчи ҳайвонлар – 5 турни ташкил этади.\nҲазорасп туманининг Тупроққалъа мавзесида жойлашган «Уч ўчоқ» геологик тарихий объекти вилоятдаги ягона геотуристик объектдир. Бу маршрут бўйлаб сайёҳларни кун бўйи саёҳат қилдириш мумкин. Бунинг учун маршрут бўйлаб меҳмонхоналар, ошхона-ресторанлар, кэмпинглар ва бошқа жаҳон андозаларига тўлиқ жавоб берадиган объектлар барпо қилиш лозим бўлади.\n«Уч ўчоқ» объекти Хоразм Маъмун академияси олимлари томонидан ўрганилгач, йирик метеорит келиб тушишидан ҳосил бўлган, деб тахмин қилинмоқда. «Уч ўчоқ» геологик тарихий объекти чет эллик олимлар ва сайёҳларда катта қизиқиш уйғотиши мумкин. Бу ҳудуднинг табиий кўриниши, унинг юқори қисмидан каръер сифатида фойдаланиш натижасида анча тартибсиз ҳолатга тушиб қолган. Уни сақлаш ва асраб қолиш мақсадида бу ҳудуд ҳам миллий табиат боғига киритилган.\nЮртимиз табиий бойликлари ранг-баранг ва ўзига хос олам. Бир ҳудудда мавжуд бўлган жонли табиат намуналари нафақат бошқа вилоятларда, ҳатто Ер юзининг бошқа минтақаларида ҳам учрамаслиги мумкин. Шу жиҳатдан юртимизда ташкил этилган бу каби миллий табиат боғи ҳам экомуҳитни сақлаб қолиш, ҳам экотуризмни ривожлантириш борасида катта аҳамиятга эга саналади.\n🕔17:35, 16.07.2021 ✔28\n✔ 28 🕔 17:35, 16.07.2021


“Ҳаммаси яхши” « Ўзбекистон Халқ Ҳаракати\n04 October 2017 - 20:36\nАнча йилдан бери яхши танийдиган танишларим билан телефонда гаплашсам, ғалати бўлиб қолишган кўпчилиги. Гапимиз қовушмайди. Самимийлик йўқ. ҚЎРҚУВ БОР деярлик ҳаммаларида.\n3-4 кун аввал ҳам бир окахон билан гаплашдим, “қалай энди, яхши янгиликлар борми?”, десам. “Ҳаммаси яхши, ҳаммаси зўр, президентимиз ҳамма шароитларни қилиб беряптилар, муаммо йўқ”, деяпти овози титраб.\nКошки билмасам эди аслини.\nАслида отаси муҳожирликка мажбур бўлиб чиқиб кетганига 7 йил бўлди, 80 дан ошган отаси бир ўзи яшайди бегона юртда, акаси муҳожиротда вафот этганига ҳам анча йиллар бўлган, 4 жиянлари, янгасидан хабар олишга имконияти ҳам, шароити ҳам йўқ, яна бир акаси ҳам яқинда айнан “янги президент” вақтида мажбуран чиқиб кетган. Оила пароканда.\nАниқ биламанки, бу оила аъзоларини ҳаммасини Ўзбекистонга фойдаси тегса теккан, лекин зарари тегмаган. Илм олиб, илм бериб юрган, эскидан, Исломий оила эди.\nАфсуски биз ўзбек халқи улардан фойдалана олмадик ҳам, уларни ҳимоя ҳам қила олмадик.\nЯна бошқа қариндошларим билан 4-5 йил олдин гаплашганимизда:\n“Дуо қилиб туринглар, яқинда дадамдан янгилик бўлиб қолиши керак, яқинда 3-қўшиб берилган срок тугайди, қамоқдан чиқадилар”, дейишганди, кейин жим бўлиб кетишганди. Мана “янги президент” вақтида хам 4-мартта “раскрутка” бўлиб яна қўшиб берилибди.\nТелевизорда ўзгаришлар кўп, кўриб ҳавасингиз келади, аслидачи?


Испанияда Барселонага етадигони топилмаяпти\nNews FeedTopics 249 402Photos 314 671Videos 13 889Music 70Participants 411 824\nЛамела А Серияга қайтиши мумкин "Тоттенхэм" форварди Эрик Ламела фаолиятини А Серияда давом эттириши мумкин. "Corriere dello Sport" хабарига кўра, 29 ёшли футболчининг хизматларига "Наполи" томонидан қизиқишлар бўлмоқда. Ҳужумчининг ўзи ҳам А Серияга қайтишга қарши эмас. Аргентиналик 2011-2013 йиллар давомида "Рома" таркибида ҳаракат қилиб, 60 ўйинда 18 гол урганди. Шундан кейин уни "Тоттенхэм" 30 млн евро эвазига сотиб олганди. Ушбу мавсумда Ламела 31 ўйинда 4 гол ва 1 ассист қайд этди. Ма\n«Барселона» 2022 йилда ўзгача дизайндаги формага ўтади (фото) "Footy Headlines" портали «Барселона» клубининг мавсум-2022/23 учун формаси дизайнини эълон қилди. Каталонияликлар уй учрашувлари учун формада 3та рангдан — қизил, кўк ва тўқ кўк ранглардан фойдаланишмоқчи. Янги эпикировканинг тақдимоти 2022 йилнинг ёзига мўлжалланган.\nЙович ёзда «Реал»га қайтади Мадриднинг «Реал» клуби ҳужумчиси Лука Йович мавсум якунида «Қироллик клуби»га қайтади. Бу ҳақда футболчининг севгилиси София Милошевич айтиб ўтди. Унга кўра, у ва Лука бир неча ойдан сўнг Франкфуртдан жўнаб кетишади. Йович ҳозирда Франкфуртнинг «Айнтрахт» жамоасида ижарада. Немисларда футболчини тўлиқ сотиб олиш имконияти йўқ ва «Реал» билан музокара ўтказишни режалаштирмаяпти ҳам. «Қаймоқранглилар» эса ҳали футболчи борасида бир қарорга келишгани йўқ. «Бланкос» с\nЕвропа лигаси. Ярим финал жуфтликлари маълум! Европа лигасининг ярим финал жуфтликлари маълум бўлди. Унга кўра, турнир финалига чиқиш учун "Манчестер Юнайтед" - "Рома" ҳамда "Вильярреал" - "Арсенал" жамоалари ўзаро куч синашишади. Дастлабки ўйинлар 29 апрель куни бўлиб ўтса, жавоб ўйинлари 6 май куни ўтказилади. 1/4 финалда манкунианликлар "Гранада"ни, "Рома" эса "Аякс"ни, "Вильяреал" Загребнинг "Динамо"сини, "Арсенал" Праганинг "Славия"сини турнирдан чиқариб юборди. Манба : championat.as\nОЧЛ. ОКМК мусобақадаги дебют ўйинида «Ал-Ҳилол» билан дуранг ўйнади Футбол бўйича Осиё Чемпионлар Лигаси гуруҳ босқичи 1-тури доирасида ОКМК 15 апрель, пайшанба куни «Ал-Ҳилол» билан баҳс юритди. Учрашув тезкор гол билан бошланди. 11-дақиқада Зафар Полвонов дарвозабоннинг хатосидан фойдаланиб, ҳисобни очди. 27-дақиқага келиб эса Сардор Раҳмонов қанотдан оширилган тўпни ўз дарвозасига жойлаб қўйди. Орадан 10 дақиқа ўтар-ўтмас Лусиано Ветто мезбонларни ҳисобда олдинга олиб чиқди. Жамоалар шу ҳис\nЕвропа Лигаси. Яримфинал иштирокчилари ва жуфтликлари маълум бўлди Европа Лигасида чоракфиналининг жавоб баҳслари бўлиб ўтди. Ўз майдонида дуранг қайд этган «Арсенал» Прагада жавобсиз 4та гол урди. «МЮ» ва «Вильярреал» рақибларини жавоб баҳсида ҳам мағлуб этишди. «Рома» Амстердамдаги ғалаба эвазига кейинги босқичга йўл олди. 29 апрель ва 6 май кунлари бўлиб ўтадиган яримфиналда «МЮ» «Рома»га қарши, «Вильярреал» «Арсенал» билан баҳс юритади. Европа Лигаси, 1/4 финал, 15 апрель Жавоб ўйинлар\nМанчестер Юнайтед – Гранада 15.04.21 00:00\nМанчестер Юнайтед – Гранада 15.04.21 — wCup OnLine\nВильярреал – Динамо Загреб 15.04.21 00:00\nВильярреал – Динамо Загреб 15.04.21 — wCup OnLine\nСлавия Прага – Арсенал 15.04.21 00:00\nСлавия Прага – Арсенал 15.04.21 — wCup OnLine\nРома – Аякс 15.04.21 00:00\nРома – Аякс 15.04.21 — wCup OnLine\nAll 249 402\n411 824 participants in the group\nИспанияда Барселонага етадигони топилмаяпти 2005 2006 2009 2010 2011 2013 2015 2016 2018 2019\nXali yetishga bor barsaga\nMoro booooosin Barcachilar\nEndi aka bilasizku Barselona ketmoni baland uchub kelyapti\nГалаба муборак бусен Барселона\nAlamlar meni qiynaydi realdi muxlislarini alamlari\nТребльга биринчи кадам ташланди\nФ А З Е К -----------\nЭто же Барса\nЧЁРНЫЙ ПРИНЦ replied to Анвар\nBarchamizga muborak bo'lsin barsachilar\nLandi lanDi Barsa Chempionga aylandi\nФанатдошла галаба ва чимпенлик муборак булсин\nBular qiy-chu-bay hammasini polaponlari yonida uziyam chempionlikni kottalar emas bolachalar kuproq nishonlamoqda\n21 асрни узида 10 марта чемпион олга БАРСЕЛОНА


Мадагаскарда арвоҳ-илон топилди\n21:03 / 05.09.2016\nАҚШ ва Мадагаскар олимлари оролдаги судралиб юрувчилар оиласининг янги турини аниқлашди. Madagascarophis lolo деб номланган илоннинг шу пайтга қадар аниқланмаганига унинг ташқи кўринишининг ўзига хослиги сабаб бўлгани айтилмоқда. Бу ҳақда Copeia журналида чоп этилган мақолада сўз юритилган.\nИлонни талаба Бернард Рандриамахатанцоа Анкарана миллий боғидаги 26 км.лик пиёда сайри чоғида юз берган кучли ёғингарчилик вақтида аниқлаган.\nБироқ, зоологлар дуч келган муаммо шундан иборат эдики, улар янги илоннинг биргина намунасини ушлашга муваффақ бўлишган. Унинг ташқи кўриниши илонни қоялар манзараси билан уйғунлашиб кетишига имкон бергани сабаб, lolo ("луу луу" дея талаффуз қилинади) деб номланди. У маҳаллий тилда — "арвоҳ" деган маънони билдиради.\nОлимлар, янги илон тури аввал маълум бўлган судралиб юрувчи вакили эмаслигига ишонч ҳосил қилиш мақсадида, унинг тўлиқ морфологик тасвирини ёзиб, ДНК таҳлилини амалга оширишган. Шундан сўнг, судралиб юрувчилар оиласи яна бир янги тур билан бойигани хақида эълон қилинган.


4 weeks ago\tЖахон Comments Off on Сиз яшайдиган туман ранги кандай — «кизил», «сарик» ё «яшил»?\nКоронавирус эпидемияси вактида бир марталик кулкоп такиш фойда берадими?\n4 weeks ago\tЖамият Comments Off on Коронавирус эпидемияси вактида бир марталик кулкоп такиш фойда берадими?\nБугунги эпидемия даврида коронавирусдан сакланиш учун химоя воситаларини куллаш коидаларига катъий амал килиш мухим хисобланади. Бу борада кулкопларнинг урни кандай? «Дарё» Meduza’да эълон килинган маколани таржима тарикасида такдим этади. Баъзи одамлар кулкоплар коронавирусдан химояланишда ёрдам беради, шу сабабли уйдан ташкарида кулкоп кийиб юриш керак деб хисоблайди. Демак, буни текшириб курамиз. Фото: Google Photos …\n4 weeks ago\tМаданият Comments Off on «Бурж Халифа»даги Том Круз ва чироклар илинган устунга сакраган Жеки Чан: Кино оламидаги койилмаком 10 трюк


36678 Ўқиш режими + -\nБаъзи инсонлар айрим мақолаларим остига: “Менга психология керак эмас, Қуръон ва суннатнинг ўзи кифоя, уларнинг ўзи барча дардимга малҳам бўла олади”, деган изоҳлар ёзиб қолдирадилар. Бунга ҳеч қандай қаршилигим йўқ. Aксинча, бу фикрларга тўлақонли қўшиламан. Фақат бундай бўлиши учун инсон ўз динини бутун вужуди ва борлиғи билан қабул қилиши лозим.\nҚачонки инсоннинг эътиқоди унинг қалбига чуқур жойлашиб, у Яратганга қурбат ҳосил қилган бўлса ва Ислом ҳақида тўғри таълим олиб, мана шу билимларига асосан яшасагина, чиндан ҳам барча муаммолари ўз-ўзидан ҳал бўлади. Aфсуски, тажрибаларнинг кўрсатишича, аксарият ҳолларда инсонлар бунинг аксини қиладилар. Барча қалб яраларини дин билан боғлайдилар.\nИнсонлар ўзларини, дунёқарашлари ва одатларини ўзгатириш ўрнига, динларини ўзгартира бошлайдилар. Оламни нотўғри идрок қиладилар, бундай носоғлом қарашларини эса дин билан боғлайдилар.\nНевротик инсонлар Исломда ҳам невротикдирлар. Натижада бугунги кунда диний невроз жуда кенг тарқалмоқда. Aйнан диний невротиклар ҳаммадан баланд овозда: “Психология ҳаром! Бизга Исломнинг ўзи кифоя!” дея жар соладилар. Худди мусулмон киши бошқа илмларни ўрганишга ва кенг дунёқарашга эга бўлишга ҳақли эмасдек...\nМен бу мавзуда мақола ёзишни анча олдин режалаштиргандим, лекин айнан ҳозир бу мақола ҳар қачонгидан ҳам долзарб эканини ҳис қилдим.\nШундай қилиб, диний невротизм нима ва у қандай кўринишга эга?\n– Диндор невротик барча диний қоидаларни орасида ҳеч қандай нимранглар бўлмаган, фақат оқ ва қорадан иборат бўлган қатъий қоидалар тўплами, дея қабул қилади. “Ёки бу қарашларга қўшиласан, ёки сен Ислом динидан чиққан бўласан” деган фикр миясига ўрнашган бўлади. Бу қоидаларга аниқ риоя қилмасангиз, диндор невротиклар сизни осонгина кофирга чиқаради.\nИсломда тақиқларнинг маълум чегараси мавжуд бўлса-да, динимизда ўз фикрини баён этиш ва танлаш эркинлиги ҳам бор. Ҳатто Ислом уламолари фикрлари, ҳукмлари орасида ҳам бир-биридан фарқ қиладиганлари учрайди ва илмий асосланган бу фикрларнинг ҳар бири ўз ўрнига эга. Демак, Исломда соғлом плюрализм – фикрлар хилма-хиллиги мавжуд.\n– Дин диндор невротикнинг ҳаётини енгиллаштирмайди, балки ички зўриқишини кучайтиради. Невротик эса шундоқ ҳам кучли безовталик ва турли фобиялардан азият чекади. Ва бирдан доимий қўрқувда яшаши учун янги сабаблар пайдо бўлади. Энди улар жинлардан қўрқиб, иримларга ишониб, ҳар қандай муаммосини кўз тегишидан, деб яшайдилар.\n✔ Бола гапга қулоқ солмайдиган, инжиқ бўлиб қолдими – унга кўз теккан.\n✔Эрининг иши юришмай қолдими – жинлар сабабчи ва албатта кўз ҳам теккан.\n✔Бирор дардга чалиндми – аниқ кимнидир кўзи теккан!\nШу даражага етадики, инсон булар ҳақида ўйлайвериб, батамом тинчини йўқотади. Aслида Ислом дини инсонга хавфсизлик ва хотиржамлик ҳиссини бериши керак. Мусулмон киши Aллоҳдан умидвор бўлади ва ҳатто дарахтнинг бирор япроғи ҳам Унинг изнисиз узилиб, ерга тушмаслигига ишонади. Тўлақонли жавобгарликни ҳис этган ҳолда барча сабабларни тахт қилади, аммо натижани ўйлаб, хавотир ва қўрқувда яшамайди.\n– Хулқини ислоҳ этишни ўзи билан тинимсиз кураш дея қабул қилади. Классик невротикдаги каби диндор невротикда ҳам инсон ўзининг маълум сифат ва эҳтиёжларини ожизлик ва қусур дея қабул қилиб, уларни сиқиб чиқаришга ҳаракат қиладиган ички зиддият мавжуд бўлади.\n– Диндор невротик яна маълум хоҳиш ва ҳиссиётларини ёвузликнинг намоён бўлиши деб билади. Шу боисдан у тинмай ўзи билан курашади, ўзидан нафратланади, ўзини танқид қилади, Яратганнинг кечиришига нолойиқман, деб билади. У мана шу жараённи нафсга қарши кураш деб атайди.\nБироқ Қуръони Каримни очиб кўрсангиз, “ўзи билан курашиш” деган жумлани учратмайсиз. Aллоҳ таоло “Қалбингизни пок сақланг” , дея марҳамат қилади, бунда қалб соф фитратли экани, аслида покиза бўлишига урғу берилади ва инсон қалбини ўзи билан курашиб эмас, аксинча ўзига ғамхўрлик қилиш орқали поклаши муҳимлиги таъкидланади.\n– Диндор невротиклар яна жараёндан роҳатланишни билмайдилар, уларнинг бутун диққати – мақсадларга ва идеаллаштирилган “мен” образига эришишга қаратилган. Шу боисдан ҳам невротик намозни ҳушуъ билан ўқий олмайди, Қуръони Каримни эса ҳузур билан тинглай олмайди.\nИчки хавотир боис ибодат чоғи ҳордиқ чиқариб, роҳатланмайди, балки аксинча зўриқиб, безовталиги ошади. Невротикка доим ниманидир охиригача бажармаётгандек, етарли даражада ҳаракат қилмаётгандек туюлаверади. Қанчалик уринмасин, ибодатидан барибир кўнгли тўлмайди.\nAммо Исломда бизга мукофот миқдор учун эмас, сифат учун, натижа учун эмас, жараён учун берилади. Ҳар бир мусулмон адо этиши шарт бўлган минимал ибодатлар (фарзлар) рўйҳати мавжуд. Нафл ибодатларни эса ҳар ким ўзи хоҳлаб, Aллоҳга қурбат ҳосил қилиш, Унинг муҳаббатига эришиш мақсадида бажаради.\n– Диндор невротик доимо атрофдаги инсонлар фикрларига таяниб, уларнинг маъқуллашларини кутиб иш тутади. Aллоҳ таоло бошқаларнинг унга бўлган муносабатидан келиб чиқиб у ҳақида ҳукм чиқарадигандек туюлади. “Aгар яқинларим мендан рози бўлишса, мени яхши деб билишса, уларга манфаатим тегса, демак, Аллоҳ таоло ҳам мендан рози бўлади”, деб ўйлайди.\nНият тўғри бўлмаганидан кейин одам эзгу мақсадлар билан хатти-ҳаракатини ҳаспўшлаб, бошқаларнинг маъқуллаши орқали Aллоҳ розилигига эришмоқчи бўлади ва Ислом қоидаларини буза бошлайди. Бироқ Ислом динида ўзга инсонларнинг розилигини топиш мақсад қилиб қўйилмаган, бунга эришишнинг имкони ҳам йўқ. Олий ҳакам Aллоҳ таоло эса бизни ўзгаларнинг бизга бўлган муносабатга қараб эмас, балки ниятимизга қараб баҳолайди.\n– Невротик ҳақиқий муҳаббат нима эканини билмайди. Шунинг учун ҳам унинг Aллоҳ таолога бўлган муносабати қўрқув асосига қурилган бўлади. У Aллоҳ таолонинг қаҳридан қўрқиш, жазоланишдан қўрқиш, Aллоҳ ундан юз ўгириб, ёлғиз қолдиришидан қўрқиш – невротик буларни эътиқод ва тақводорлик деб билади. Демак, дин кўрсатмаларига амал қилишига айбдорлик ҳисси, “мен ёмонман” деган фикр туртки бўлади. Натижада кўп ҳолларда умидсизлик, руҳий тушкунлик юзага келади.\nAслида Aллоҳ таолога муҳаббат ва У Зотнинг раҳматидан умидвор бўлиш эътиқоднинг асосини ташкил этади. Банда Аллоҳ таолони жазоловчи деб эмас, бандаларига раҳм қилувчи меҳрибон Зот дея англайди.\n– Диндор невротик ҳар куни ўзини танқид қилиб, ич-этини еб, ўзи билангина курашмайди, балки атрофдагиларга ҳам танқид назари билан қарайди.\nБлоглар, мақолаларга шарҳ қолдирадиган жойда бошқалар билан тинмай баҳсга киришиш, оммавий равишда насиҳат қилиш, бошқа кишининг шахсиятига тегиб, уни танқид қилиш, ҳатто уни салкам “диндан чиқди”га чиқариш – диний невротикнинг жону дили. Сабаби ўзгаларга агрессиясини чиқарган пайти ўзини айбламай туради. Биронта насиҳатга муҳтож диндоши учраб қолгудек бўлса, уни камситиш йўли билан, ўз кўз ўнгида ўзининг қадр-қимматини ошириб олади.\nAслида эса Исломда насиҳат ўша инсоннинг ўзига юзма-юз қилинади, насиҳатни ғамхўрлик ва муҳаббат билан қилиш даркор, жаҳл ва нафрат билан эмас. Ўз устида ишлаётган инсоннинг бошқаларни текшириб, тафтиш қилишга вақти ҳам, хоҳиши ҳам бўлмайди.\n–Диндор невротик ният билан қандай ишлашни билмайди, бунинг ўрнига у ўй-хаёлларини тўғрилашга киришади. У тўғри хаёлларни ўйласа, ният ҳам тўғри бўлади, дея ҳисоблайди. Aммо ният бизнинг ҳиссиётларимизга тааллуқли тушунча, у нимани ўйлаётганимиз билан эмас, балки нимани хоҳлаётганимиз билан боғлиқ. Ҳиссиётлар билан ишлаш эса узоқ вақтни ва машаққатли меҳнатни талаб этади.\nНевротик эса ўзининг идеал образига мос келмайдиган ҳиссиётлари ва истакларини сиқиб чиқаради. Натижада ўзида босишга ҳаракат қилган бу ҳиссиётларни ўзгаларда кўра бошлайди. Унинг бундан ғазаби қўзийди ва: “Сиз нафсингизга анча эрк бериб юборибсиз. Бу билан нима демоқчи эканингизни билиб турибман. Иймонингиз сустлашгани шундоқ кўриниб турибди”, дейди.\nШу боисдан диндор невротиклар “ўзгаларнинг ўй-хаёлларига, қалбига бостириб кирмоқчи бўладилар” ва ўз ички кечинмаларини бошқаларга кўчириб, уларни айблай бошлайдилар.\nИсломда эса инсоннинг қалбида кечаётганлари, нияти, бирор ҳаракатига туртки бўлган сабабларни ҳеч ким била олмайди, дейилади. Инсоннинг ички ҳолати ва Яратган ҳузуридаги мақоми ёлғиз Aллоҳ таологагина аён.\n–Диндор невротик доимий равишда ўзини бирор ишга зўрлайди. Хоҳламаса-да ўзини мажбурлаб, ички қаршиликларини енгиб бажаришни энг хайрли иш деб билади. Шунинг учун ҳам у ўзига дам олишга рухсат бермайди ва доимий равишда бирор иш билан машғул бўлишга мажбурлайди.\nAммо невротик нафақат ўзига, балки атрофдагиларга ҳам тинчлик бермайди. У қандайдир нафл ибодатларни адо этиш кераклигини бошқаларга эслатиб туришни ўз бурчи деб ҳисоблайди. Шу билан бирга, фарз бўлмаган, яъни бажариш шарт бўлмаган амалларни адо қилмагани учун ўзгаларни қаттиқ қоралайди. Унингча, ҳеч ким қўл қовуштириб ўтирмаслиги керак. Диндор невротик: “Сен ҳаётингни самарали яшаб ўтишинг керак. Ҳар бир дақиқа фойдали иш билан шуғулланишинг керак”, дейди.\nИсломда бекорга амаллар фарз ва нафлга бўлинмаган, нафлни хоҳловчилар, қурби етганлар бажаради. Бошқа мусулмоннинг ибодати эса умуман биров аралашадиган иш эмас. Исломда мажбурлаш йўқ. Пайғамбаримиз соллаллоҳу алайҳи васаллам севиниб ва роҳатланиб ибодат қилганлар. Aллоҳ розилигига интилиш азобланиш, қийналиш орқали бўлмайди. Инсон ўзини жазолаш (мазоҳизм) учун мукофотланмайди.\nБуларнинг барида Исломнинг айби йўқ. Зеро, Қуръон ва суннат бизни гўзал хулқда бўлишга, қалб хотиржамлигида яшашга ўргатади. Aммо инсон ўзига-ўзи муаммолар яратишга уста бўлади. Таассуфки, бундай киши нафақат ўзини қийнайди, балки ўзгаларга намойиш этаётган дини бошқалар томонидан рад этилишига сабабчи бўлади.\nСизчи? Сиз диндор невротикларни учратганмисиз?..\nЛобар Ҳамидова таржимаси\nМуслима фотожурналист жасорати учун тақдирланди\nЎтиш ёшидаги қизлар учун «ҳамма билан бир хил» бўлиш жуда муҳим. Шунинг учун ўсмир қизингиз унинг атрофидаги дугоналари каби кийинган бўлишига, бошқа зарурий давоми...\n03:10 / 11.02.2017 2645\nНима учун Расулуллоҳ алайҳиссаломни севаман 1. У зот алайҳиссалом Роббимнинг суюклиси. Аллоҳ таоло учун Ўзи яратган махлуқотлари ичида энг суюклиси Расулуллоҳ давоми...\n23:09 / 13.12.2017 1143\nРамазон суҳбатлари. 28-кун\nАссалому алайкум ва раҳматуллоҳи ва барокатуҳ Сайтимизнинг муҳтарама фойдаланувчилари, сизлар билан бугун Рўза байрамига хос ишлар ҳақида давоми...\n19:26 / 10.02.2017 2003\nБахтиёр оила (13-қисм)\n01:54 / 08.09.2016 1578


18 феврал 2019, Тошкент вақти: 00:58\nАНГОР. “Сурхондарё вилояти Ангор тумани ҳокимининг ноқонуний ҳаракати юзасидан шикоят йўлламоқдамиз. Ҳоким 2018 йил 16 август куни Ф-291-сонли фармойиш қабул қилган. Унга асосан жорий йил 18-19 август кунлари умумхалқ хайрия ҳашари ўтказилиши ва ҳашар муносабати билан тумандаги ҳар бир ташкилот ва корхона ишчи-ходимларининг бир кунлик ишҳақи “Маҳалла” хайрия жамоат фонди ҳисоб рақамига ИХТИЁРИЙ равишда ўтказиб берилиши белгиланган.\nБироқ “Маҳалла” фондининг Ангор бўлими туман бозоридаги савдо дўконларига кириб, фармойишни рўкач қилиб ҳар бир тадбиркордан 100 минг сўмдан мажбурий тўлашни талаб қилмоқда. Ушбу суммани тўлашдан бош тортган тадбиркорларга босим ўтказиб, ёнғин хавфсизлиги ва солиқ идорасига ёзиб бераман, деб таҳдид қилмоқда.\nҲокимнинг фармойиши ва “Маҳалла” фонди раҳбарининг хатти-ҳаракати қонунга тўғри келадими? Бу борада мутасадди идоралардан ёрдам кутиб қоламиз”.


Жаҳонда танилган италиялик бастакор Морриконе вафот этди\n23 апрел 2021, Тошкент вақти: 16:54\nЭннио Морриконе 2016 йилда иккинчи бор "Оскар" мукофотига сазовор бўлганди.\nБутун жаҳонга машҳур бўлган бастакор Эннио Морриконе Римдаги касалхонада оламдан ўтди.\nБу ҳақда хабар қилган ANSA ахборот агентлигига кўра, 91 ёшли бастакор у ерга сон суяги сингани важидан бир неча кун муқаддам етказилганди.\nЭннио Морриконе ҳаёти давомида 500 дан зиёд фильм ва сериалга мусиқа ёзган.\nБастакор ўз асарлари учун икки марта “Оскар” мукофотини олган, уч марта “Олтин глобус” мукофотига сазовор бўлган, олти марта BAFTA лауреатига айланган. Кино санъати учун мусиқа ёзиш ва аранжировка қилишга Морриконе 33 ёшидан кейин киришган.


“Водийлик келин”, “Шайтанат”, “Ёдгор” каби 20 дан ортиқ фильмлардаги такрорланмас образлари билан халқ меҳрини қозонган самимий актриса Раъно Зокирова саломатлик ва аёллар гўзаллиги борасидаги фикрларини “Шифо-инфо” газетасига берган интервьюсида маълум қилди, деб хабар беради "Даракчи" нашри.\n“Ўн йилча аввал кечки пайт театрдан ниҳоятда чарчаб келяпман. Такси ушладим-у, тезроқ уйга бориб, дам олгим келяпти. Шу пайт ҳайдовчи нуқул саволлар бериб, ҳар хил нарсаларни сўраяпти. Манзилга етиб келгач, кира ҳақини узатганимда, ‘Йўқ, раҳмат, исздан пул олмайман! Шу пайтгача барча фильмларингизни томоша қилиб, оилавий мухлислик қилар эдик. Бироқ ҳаётда умуман бошқача экансиз...’, деса бўладими? Унинг танбеҳи худди сиз заҳарга яқинроқ экансиз, деган мазмунда туюлди. Унинг гаплари юзимга шапалоқ туширилгандек бўлди. Бу менга жуда қаттиқ таъсир қилди. Ўша воқеа ҳанузгача хотирамда, қалбимда қолган. Тўғри, ўшанда у мухлис бўлгани учун жуда бир самимий саволларни ёғдирган эди. Лекин мен ҳам тирик жонман. Мазам бўлмай, кайфиятсизлигимдан ёқимсиз жавоб бергандирман-да. Энди у қачон мени экранда кўрса, албатта хотирасида менинг қўрслигим муҳрланиб қолган. Мана шу ҳолат менга катта дарс, сабоқ бўлган”.


Америкалик қўмондон Афғонистонда фуқаролик уруши юз беришидан огоҳлантирди | Qalampir.uz\nАмерикалик қўмондон Афғонистонда фуқаролик уруши юз беришидан огоҳлантирди\nОлам\t30 Июнь 22:19 9352\nАфғонистонда “Толибон” ҳаракатининг кучайиб бориши хавотирга сабаб бўлмоқда. АҚШ ва НАТО кучларининг ушбу мамлакатдаги қўмондони генерал-лейтенант Остин Скотт Миллер кеча, 29 июнь куни ABC телеканалига берган интервьюсида шундай фикрни айтиб ўтди.\nУнинг таъкидлашича, мамлакатнинг хавфсизлиги яхши ҳолатда эмас. “Афғонистонликлар [аҳволнинг] яхши эмаслигини тушунади. Толиблар ҳаракатда. Агар уларнинг фаоллиги шу руҳда давом этса, мамлакатда фуқаролар уруши муқаррар. Бу масала бутун дунё ҳамжамиятини ташвишга солиши керак”, дейди Миллер.\nМиллернинг қайд этишича, ушбу ҳаракат мамлакатда ҳокимиятни “ҳарбий йўл билан тортиб олиш”ни амалга оширишга уриниши мумкин.\nАфғонистондаги АҚШ ва НАТО кучлари қўмондонининг сўзларига кўра, “Толибон” бутун мамлакат бўйлаб ҳужумлар операциясини ўтказмоқда. Ҳаракат Афғонистонда янги ҳудудларни ўз назорати остига олаётганига ишора қилиб, Миллер шундай дейди: “Биз ташвишланишимиз керак. Ҳудудларни йўқотиш ва уларнинг тезлиги бизни ташвишга солиши керак”.\nАмерикалик қўмондоннинг таъкидлашича, “Толибон” позицияларининг кучайиши муносабати билан Афғонистон халқи умидини узишига ҳамда барчаси ҳал бўлди, деган хаёлларга боришига йўл қўймаслик керак.\nЭслатиб ўтамиз, Германия 20 йиллик миссиядан сўнг Aфғонистондаги қўшинларининг сўнгги контингентини олиб чиқиб кетди.\nАфғонистон АҚШ Кобул Толиблар\n31 Июль 13:36 51606\n31 Июль 18:28 29306\n02 Август 13:59 25276\n31 Июль 12:18 20295\n01 Август 21:20 18597


Украина ҳам Ўзбекистон газидан умидвор\nЎзбекистон ва Украина ўртасидаги савдо-иқтисодий ҳамкорлик бўйича ҳукуматлараро комиссиянинг 19 февраль куни Киевда ўтган мажлисидан сўнг Украина бош вазири Ўзбекистондан олинадиган газ миқдорини ошириш ниятида эканини билдирди.\nВиктор Януковичнинг сўзларига кўра, айни пайтда Украина Ўзбекистондаги газ захираларини ўзлаштириш лойиҳаларида иштирок этиш имкониятларини ҳам ўрганиб чиқмоқда.\n“Биз ёнилғи-энергетика, транспорт соҳаларида ҳамкорлик масалаларини кўриб чиқишни таклиф этамиз”, – деди В.Янукович Киевдаги йиғилишни очар экан.\nУнинг ёнилғи-энергетика масаласини биринчи планга чиқаргани бу масала Украина учун бугунги кунда икки томонлама ҳамкорликнинг энг долзарб йўналиши эканидан далолатдир.\nУкраина бугунги кунда “Газпром” воситачилигида Ўзбекистондан 2 миллиард куб метр газ сотиб олади. Украина учун эса, табиийки, яна кўпроқ ва арзонроқ газ зарур.\nАммо нефть-газ соҳаси бўйича мутахассис Дмитрий Поваровнинг айтишича, Украинанинг Ўзбекистондан оладиган газ миқдорини ошира олиши жуда ҳам қийин масала.\n“Ўзбекистондан Украинага бевосита газ етказиб бериш аслида имконсиз. Бунинг механизми жуда мураккаб. Ўзбекистон газни аввалига Россия ёки Қозоғистонга берса, улар, ўз навбатида, ўз газидан Украинага узата олади. Шунинг учун икки томон истаган тақдирда ҳам “Газпром” ёки воситачилар иштирокисиз бунинг уддасидан чиқа олмайди”, – деди Дмитрий Поваров.\nУкраинанинг Ўзбекистондаги газ захираларини ўзлаштириш соҳасида иштирок этиши ҳам анча узоқ истиқболдаги масала бўлиб кўринади. Бунинг учун Украина таваккалчилик асосида Ўзбекистонга кўп миқдорда сармоя ётқизиши лозим.\n“Жануби-шарқий Осиё ва Россия компанияларининг Ўзбекистондаги иштироки Украинадек давлатнинг Ўзбекистонга яхшироқ лойиҳаларни таклиф қила олишини имконсиз қилади”, – дейди Дмитрий Поваров.\nРоссиянинг “Газпром” ҳамда “Лукойл” компаниялари Ўзбекистондаги газ соҳасида етакчилик қилаётган сармоядорлар саналади. Иккала компания қарийб бир миллиард доллардан сармоя ётқизиш мажбуриятини олган.\n19 февраль куни “Газпром”га қарашли “Зарубежнефтегаз” компаниясининг Ўзбекистондаги вакили Мақсуд Андержанов 2007 йилда Ўзбекистон “Газпромга” 13 миллиард куб метр газ сотишни мўлжаллаётганини билдирди.\nБу рақам Ўзбекистон газ экспортининг 33 фоиз ўсишини англатади. Аммо “Газпром” нинг Москвадаги қароргоҳида ҳозирча бундай башоратларга эҳтиёткорлик билан ёндашилмоқда.\n“13 миллиард рақамини бу ерда биров эшитган эмас. Ҳозирча бизнинг баланс лойиҳамизда Ўзбекистондан 2007 йилда 9 миллиард куб метр газ сотиб олиш режалаштирилган. Кейинги йилда эса бу рақамни 10 миллиардга чиқаришимиз мумкин”, - деди “Газпром”нинг матбуот вакили.\nШубҳасиз, бир неча йилдан сўнг Ўзбекистон ўз газ экспортини жиддий ошира олади. Аммо жорий йилда эмас...\n“Бу Марказий Осиё - Марказ газ қувурининг ўтказиш имконияти билан боғлиқ. Газ экспортини ошириш учун бу қувурни реконструкция қилиш керак. Шунинг учун “Газпром” газ экспортини жиддий ошириш масаласида эҳтиёткорлик қилмоқда”, – дейди Д.Поваров.\nЎзбекистон ҳукумати мамлакатнинг ички истеъмолини камайтириш ҳисобига газ экпортини ошириш бўйича мисли кўрилмаган марраларга эришмоқчи. Бугунги кунда Ўзбекистон ҳар минг куб метр газни юз АҚШ долларидан сотади. Бу соҳадаги компаниялар зўр даромад кўради.


Манчини: “Балотелли “уйқу”дан уйғониб, ўзининг бор иқтидорини намойиш этишига умид қиламан” / CHAMPIONAT.asia\nМанчини: “Балотелли “уйқу”дан уйғониб, ўзининг бор иқтидорини намойиш этишига умид қиламан”\n21 июн 2020 08:45\nТеглар : Манчестер СитиБрешиа ИнтерМарио БалотеллиРоберто Манчини\nИталия терма жамоаси бош мураббийи Роберто Манчинининг ҳужумчи Марио Балоетлли ҳақидаги фикрлари билан ўртоқлашди.\n55 ёшли мураббийи футболчи билан “Интер” ва “Манчестер Сити” жамоаларида бирга ишлашган.\n“У қандай ишларни қилишидан қатъий назар мен унинг учун қайғураман. У ҳали ёш болакай вақтидаёқ Мариони шуғуллантирганман. Балотелли 30 га қадам қўйди ва умид қиламанки барча салбий жиҳатларида қутулиб, ўзининг иқтидорини бор бўй басти билан намойиш эта олади.\nУмид қиламанки, у вақти келиб ҳаммасини тушунади ва “уйқу”дан уйғонади. Марио ноодатий футболчи, меҳрибон ва ғамхўр. Мен унга бир неча бор табиат берган иқтидорини намойиш этиши кераклигини тушунтирганман, чунки унда ҳақиқатан ҳам футболчи учун керакли кўплаб ҳислатлар бор”, дея мураббийнинг сўзларидан иқтибос келтирмоқда Football Italia.\nИлгарироқ Балотелли унинг айни пайтдаги клуби “Брешиа” футболчига хат жўнатиб, амалдаги шартномани бир томонлама бекор қилганлиги ҳақида хабар берган. Бунга Марионинг жисмоний тестлардан ўтишни истамаганлиги сабаб сифатида кўрсатилган. Марионинг ўзи эса машғулотларга касаллиги боис иштирок этмаганлигини айтиб, бу ҳақдаги шифокор маълумотномасини клуб офисига жўнатган.\nИталиялик футболчи 2019 йилдан буён “Брешиа” сафида ҳаракат қилиб келмоқда. У жорий мавсумда А серияда 19 та учрашувда майдонга тушиб, 5 та гол уришга эришган.\nМодрич ёзда Манчестер шаҳри жамоасига ўтишни ўйлаб кўради 4\nТухель МЮ билан дуранг ҳақида: "Афсуски, биз иккита гол урдик" 16\n“Челси” қаторасига 8 ўйиндан бери МЮни юта олмаяпти 5\nАПЛ. "Челси" - "Манчестер Юнайтед" 1:1 0\nАПЛ. "Манчестер Сити" - "Вест Хэм" 2:1 0\n"Манчестер Юнайтед" душанба куни Рангник бош мураббий этиб тайинланганини эълон қилади 7


Cана : 04-04-2018 / Жиззах янгиликлари, Маслаҳат / кўрилди: 325\nАгар инсон организмида В1 витамини етишмаса бўй ўсмаслиги, меъда-ичак шираси танқислиги рўй бериши оқибатида сержаҳл, асабий бўлиши, уйқуси бузилиб, оёқлари шол бўлиб қолиши эҳтимоли яқин.\nБундай касалликларнинг олдини олиш учун доимо кўк нўхат, ловия, пиёз, шовул, отқулоқ, салат карам, қалампир, ерёнғоқларни тановвул қилиб туриш лозим.\nВ2 витаминимоддалар алмашинувини фаоллаштиради, марказий асаб тизимини, қон томирлари, жигар фаолиятини тартибга солади.\nБу витамин карам, петрушка, булғор яшил қалампири, кўк нўхат, ловия, пиёз, помидор, хрен (илдизи), маржумак – (гречиха) таркибида бўлади.\nПантатенат кислота В3 витаминида кўп бўлиб, эндокрин ва асаб тизимини нормал ишлаши учун энг зарур бирикмадир. У асосан кўк нўхат, гулкарам, карафс – селъдерей, пастерник илдиз пояси, қора смородина, малина ҳамда айрим сабзавот, зиравор ўсимликлар таркибида кўп учрайди.\nВ6 витаминибиокатализатор вазифасини бажариб, у одам организмида етишмаса асаб тизимлари ишдан чиқади. Нўхат, пиёз, саримсоқ, аччиқ ва чучук гаримдори, карам, петрушка илдиз пояси, смородина, олма ва олхўри таркибида бўлади.\nВ9 витаминикамқонлик, нур касалини даволовчи воситадир. Петрушка, ловия, кўк нўхат, пиёз, карам, селъдерей-карафс, қулупнай, малина, олча, смородина таркибида кўпроқ учрайди.\nС витаминиорганизмнинг юқумли касалликларга чидамлилигини оширади, жигарни даволашда қўл келади, заҳарларга қаршилик кўрсатиш фаолиятини кучайтиради.\nМоддалар алмашинувини фаоллаштирувчи С витамини етишмаса, киши меҳнат қобилияти сусаяди, тез чарчайди, юқумли касалликларга мойиллиги кучаяди, қон томирлари мўрт бўлиб, тишлари аста-секин туша бошлайди.\nС витамини сабзавот ва меваларда, зиравор ўсимликларда, айниқса, наъматак, қора смородина, булғор қалампири, газанда, петрушка, пиёз, карам, исмалоқ таркибида учрайди.


Ҳамширадан пора талаб амалдорга қарши жиноят иши очилди - 21.01.2020, Sputnik Ўзбекистон\nОҳангарон туман тиббиёт бирлашмаси бошлиғи ва хўжалик ишлари бўлими ходими пора билан қўлга тушди. Қўлга олиш тадбири ДХХ ходимлари билан ҳамкорликда... 21.01.2020, Sputnik Ўзбекистон\nОҳангарон туман тиббиёт бирлашмаси бошлиғи ва хўжалик ишлари бўлими ходими пора билан қўлга тушди. Қўлга олиш тадбири ДХХ ходимлари билан ҳамкорликда ўтказилган.\nТОШКЕНТ, 21 янв — Sputnik. Ҳамширадан пора талаб қилган Оҳангарон туман тиббиёт бирлашмаси бошлиғи ва хўжалик ишлари бўлими ходимига нисбатан жиноят иши қўзғатилди Бу ҳақда Республика Бош прокуратураси матбуот хизмати маълум қилди.\nҚайд этилишича, Бош прокуратура ҳузуридаги Департаментнинг Оҳангарон шаҳар бўлими томонидан шаҳар прокуратураси ҳамда ДХХ ходимлари билан ҳамкорликда тезкор тадбир ўтказилган.\nТадбир натижасида Оҳангарон туман тиббиёт бирлашмаси хўжалик ишлари бўлими ходими Ф.А. навбатчи ҳамшира Я.А.ни бошқа бўлимга ҳамшираликка ўтказиб беришни ваъда берган.\nЭвазига эса ундан 200 долларни олган вақтида ашёвий далиллар билан ушланган. Тадбир давомида Ф.А. ушбу 200 долларни тиббиёт бирлашмаси бошлиғи Ш.Т.га етказиб бериши лозимлигини маълум қилган.\nТезкор тадбир шу жойида давом эттирилиб, тиббиёт бирлашмаси бошлиғи Ш.Т. 200 долларни Ф.А. орқали пора тариқасида олган вақтида ашёвий далиллар билан ушланган.\nҲозирда ҳолат юзасидан жиноят иши қўзғатилиб, тергов ҳаракатлари ўтказилмоқда.\nЭслатиб ўтамиз, аввалроқ Ўзбекистон бош прокурори Ниғматилла Йўлдошев соғлиқни сақлаш соҳасида коррупция кўпайганини маълум қилгани хабар қилинган эди. Сўнгги икки йилда тизимдаги 581 нафар ходимлар турли жиноятларни содир қилганлиги учун жиноий жавобгарликка тортилган.


Убайдий (1486-1540) — www.ziyouz.uz\nБош саҳифа Ўзбек шеъриятиЎзбек мумтоз шеъриятиУбайдий (1486-1540)\nУбайдуллахон, Убайдулла Султон, Убайдий (тўлиқ исми: Абулғозий Убайдуллоҳ Баҳодирхон ибн Маҳмуд Султон ибн Шоҳ Будоғ Султон ибн Абулхайрхон) (1486, Хоразмнинг Вазир шаҳри яқинидаги Тирсак мавзеси — 1540.17.3, Бухоро) — Бухоро хони (1533—40), шоир. Шайбонийлар сулоласидан. Муҳаммад Шайбонийхоннинг жияни, Маҳмуд Султоннинг ўғли.\nОтасининг илтимосига кура, унга Хожа Убайдуллоҳ Аҳрор ўз исмини берган. Тасаввуф бўйича дастлабки сабоқни отасининг пири Мавлоно Муҳаммад Қозидан олган. Убайдуллахонга ўз даврининг машҳур уламолари Фазлуллоҳ ибн Рўзбеҳон, Махдуми Аъзам, Мавлоно Муҳаммад Азизон, Мавлоно Хожа Муҳаммад Садр ва бошқа устозлик қилган. Хусусан, унга давлат арбоби ва саркарда амир Абдулла Яманий (Бухорода Мир Араб номи билан машҳур бўлган) ҳарбий санъатдан сабоқ берган ва ўзига мурид қилиб олган.\nХоразм ва Бухоро ҳокими бўлган отаси Маҳмуд Султон Қундузда вафот этгач (1504), унга Ўрусбек Дўрмон (1512 йил Кўли Маликда бўлган жангда ўлдирилган) оталиқ қилиб тайинланган. Убайдуллахон амакиси Шайбонийхоннинг Хоразм (1505), Балх (1506), Ҳирот ва Машҳад (1507)га қилган ҳарбий юришларида қатнашган. Дастлаб сафавийлар қўшинининг Мовароуннаҳр ичкарисига бостириб киришидан чўчиган Убайдуллахон ва Муҳаммад Темур Султон (Шайбонийхоннинг ўғли) шоҳ Исмоил I билан элчилар алмашиб, сулҳ тузишга уринганлар.\nШайбонийлар сулоласининг хони Кўчкунчихонинг асосий ноиби (1510 йилдан) ва Бухоро ҳокими (1504 йилдан) сифатида Убайдуллахон душманга қарши курашга отланган. 1511 йилда бўлган жангда енгилган Убайдуллахон ва Кўчкунчихон, Самарқанд ҳокими Суюнчхўжахон, шунингдек, Муҳаммад Темур Султон ва Жонибек Султон ўз яқинлари билан Туркистон шаҳрига чекинадилар.\n1512 йил 28 апрелда Кўли Малик жангида Убайдуллахон ғалаба қозониб, Бухоро ва Самарқандни эгаллайди. 1512 йил баҳорида Убайдуллахоннинг шижоати натижасида Мовароуннаҳр яна шайбонийлар қўлига ўтди. Бироқ Исмоил I юборган Нажми Соний бошчилигидаги 60 минг кишилик сафавийлар қўшинига суянган Бобур 1512 йил кузида Ғузор ва Қаршини эгаллайди. Нажми Соний қўшини Ғиждувонни қамал қилишга киришди. Убайдуллахон ва Жонибек Султон Карманага; Кўчкунчихон ва Темур Султон Миёнколга чекиниб, ҳал қилувчи жангга тайёргарлик куришади. 1512 йил 24 ноябрдаги Ғиждувон жангида Убайдуллахон бошчилигидаги қўшин ғалаба қозонган.\n1513 йил январда Убайдуллахон бошчилигидаги қўшин Хуросонга ҳарбий юришлар қилиб, сафавийларга кучли зарбалар берди. 1513 йил 11 мартда Убайдуллахон Марвни эгаллайди. Бу орада Убайдуллахон Хоразмни ҳам эгаллаб, ўғли Абдулазизхонни ҳоким қилиб тайинлайди. Узоқ давом этган ҳарбий тўқнашувлардан сўнг Машҳад, Ҳирот (1529) ва бошқа шаҳарлар эгалланди. Убайдуллахон Ҳиротдаги мураккаб вазиятни тартибга солиш (бу ерда шиаларнинг таъсири кучайиб кетган эди) ва унинг Бухоро билан алоқаларини мустаҳкамлашга катта эътибор қаратган. Кучкунчихон вафот этгач, унинг ўғли Абу Саидхон даврида ҳам Убайдуллахон ноиблик вазифасида қолган.\n1533 йилда Абу Саидхон вафотидан сўнг, туркий анъанага биноан султонлар ичида энг ёши улуғи Убайдуллахон Бухорода шайбонийлар сулоласининг хони қилиб кўтарилган. Пойтахт ҳам Самарқанддан Бухорога кўчирилиб, давлатнинг номи расмий равишда Бухоро хонлиги деб аталган. Убайдуллахон ҳукмронлиги даврида Бухоронинг сиёсий, иқтисодий ва маданий марказ сифатидаги мавқеи кучайди. Бухорода Мир Араб мадрасаси, Мирак Сайд Ғиёс боғи, Кўҳак (Зарафшон) дарёси устида Меҳтар Қосим кўприги ва бошқа иншоотлар қурилди.\nУбайдуллахон яссавия ва нақшбандия тариқатларига эътиқод қилиб, шайх сифатида муридлар ҳам тарбиялаган. Убайдуллахон «Убайдий», «Қул Убайдий», «Убайдуллоҳ» тахаллуслари билан узбек, форс ва араб тилларида ижод қилган. Унинг учала тилдаги девонларини ўз ичига олган куллиёти кейинчалик Мир Ҳусайн ал-Ҳусайний томонидан кўчирилган (1583). Убайдуллахоннинг туркий девонида 310 ғазал, 430 рубоий, 11 туюқ, 18 маснавий, 7 муаммо, 2 ёр-ёр мавжуд. Шунингдек, девондан диний-тасаввуфий ва ахлоқий-дидактик руҳдаги «Омонатнома», «Шавқнома», «Ғайратнома», «Сабрнома» манзумалари ўрин олган.\nФорсий девонида эса 163 ғазал, 418 рубоий, 7 қитъа, 1 фард, 1 маснавий, 1 таржеъбанд ва 3 муаммо бор. Араб тилидаги мероси 35 га яқин ғазал, қитъа ва фардлардан иборат. Убайдуллахон Аҳмад Яссавий асос солган ҳикматнавислик анъанасини ривожлантирган. Ундан 1786 байтдан иборат 220 дан ортиқ ҳикмат етиб келган. Убайдуллахон ижодида диний-тасаввуфий ғоялар етакчилик қилади.\nУбайдуллахон Бухоро яқинида жойлашган Баҳоуддин мажмуасидаги Дахмаи шоҳон (Шохлар дахмаси)даги шайбонийлар хилхонасида дафн этилган. Убайдуллахон куллиёти ягона нусхада Ўзбекистон Фанлар академияси Шарқшунослик институтининг қулёзмалар фондида (инв. №8931), «Девони Убайдуллохон» қўлёзмаси Туркиянинг Нури Усмония кутубхонасида (инв. №4904), «Масоил ус-салот» номли терма баёзи Кўниёдаги Иззатқуюн хусусий кутубхонасида сақланади.\nҒам дашти ичра сокини вайрона бўлмаса.\nНе ошиқ ўлғай ул кишиким жону кўнглини,\nКелмас ўзига ошиқи мадҳуш соқиё,\nБўстон аро очилмағуси ғунчадин кўнгул,\nҒам кулбасида найлағай эрдинг, Убайдий,\nСоқию жому мутрибу паймона бўлмаса.\nЁр истамаким, олам аро ёр топилмас,\nТопилса дағи мушфиқу ғамхор топилмас.\nАхтарсанг агар бир яратиб икки жаҳонни,\nДийдор ғанимат турур, эй телба Убайдий,\nКўрар кўзимсан, эй жону жаҳоним,\nСевар ёрим, азизим, меҳрибоним.\nТараҳҳум қилки, бўлди хоки роҳинг,\nКўнгул уйин бузар сели сиришком,\nУбайдийға топилмас олам ичра,\nБир лаҳза кўнглум ўлмади беғам замонадин,\nЕтмай кўнгулга шодлиғ, эй ҳамдамим,йетар,\nЮз минг ғаму алам анга ҳардам замонадин.\nЖамъиятики бор эди кўнгул диёрида,\nКўнглум гули бу гулшан аро сўлғали даме,\nУмрим ниҳоли бўлмади хуррам замонадин.\nЙиғларам они кўруб мен ҳам фаровон ҳар кеча.\nСўзни ўз-ўзумга айтурмен паришон ҳар кеча.\nВаслидин қилғайму деб дардимға дармон ҳар кеча.\nАйларам бир гул ғамидин нотавон булбул каби,\nЭй Убайдий, ўртар ул шамъи ҳабистон ҳар кеча.\nНеча ул ой жонимизға жавру бедод айлагай,\nЎзгаларнинг шод айлаб, бизни ношод айлагай.\nКўрсат, эй кўнглум, бориб ўзингни ул дилбарғаким,\nЭмди ул вайронани ким бўлғай обод айлагай.\nИшқи иш андоқ қилай даврингда, эй лайливашим,\nГулчеҳралар бирла боғ гулшан эрур, ёр-ёр\nБошдин оёқ муаттар бўлди жаҳон, ёр-ёр.\nГулчеҳралар қомати тўби эрур, ёр-ёр,\nЖаннат аро тўбининг хўби эрур, ёр-ёр.\nСарви саҳийдек бўйи нозик эмиш, ёр-ёр,\nМеҳрки гулдин аён бўлғусидур, ёр-ёр,\nБир-бирининг қадрини билса керак, ёр-ёр,\nҚойин эна давлати янга эрур, ёр-ёр,\nҚойин ини янгасин олғусидур, ёр-ёр,\nОй юзингга кўзларин солғусидур, ёр-ёр.\nУрса сафойи анинг шайдо бўлур, ёр-ёр\nГлояти йўқ меҳр анга пайдо бўлур, ёр-ёр.\nБир-бирига меҳрибон бўлғусидир, ёр-ёр,\nЯнга мунингдек зариф бўлмас эмиш, ёр-ёр,\nҚайни ини янганинг қадрини бил, ёр-ёр,\nБилиб анинг қадрини шукрини қил, ёр-ёр.\nНуқтасига бу сўзнинг йетмак керак, ёр-ёр,\nВасли кўнглумнинг насиби бўлмоғидин англадим,\nЭй Убайдий, ҳолатингни йиғлабон ёр оллида,\nОшкор этмак на ҳожат, чун эмас пинҳон анга.\nГул сори қилмон назар зебо жамолинг борида,\nДам-бадам жон бергучи ширин зилолинг борида.\nҚолма зинҳор эй кўнгул, андин мажолинг борида.\nЎртанур ҳажр ўтиға жисми фигорим сенсиз,\nТопмади нашъу намо боғу баҳорим сенсиз.\nҲар неча кўкдин ўтуб бузди малойик кўнглин\nТуфроғим соврулубон чиқти қуюндек, эй сарв,\nШомдек зулфунгни олғил субҳ (да) юздин, дедим,\nДедиким: бўлғон эмастур кеча кундуздин йироқ.\nҚўймади бир дам вафосиз чарх, қилмай оқибат,\nКўзлари сайёрасидин бошқа (ҳеч) кўрмай юзи,\nЭй Убайдий, кўрса бўлмас ойни юлдуздин йироқ.\nЭй кўнгул, қилма тама ул дилситондин яхшилиқ,\nЭл ичида яхшилиқ кўрмаймен ондин, дер эдим,\nЭй кўнгул, мен кўрмадим, ким кўргай ондин яхшилиқ.\nЭй гули раъно, ҳазар қил оҳи сардимдин мудом,\nЭй Убайдий, яхшилиқ кўз тутмайин, не бок, мен,\nЖон фидо қилмай санга найлайки, жонимсен менинг,\nХоҳ қил меҳру вафо, хоҳи жафоу жавр ҳам,\nМеҳр йўқ маҳвашлар ичра меҳрибонимсен менинг.\nЭй ҳаётим сенга, жисмим эвида жон нақдини —\nСарф қилсам, айб эмаски, меҳмонимсен менинг.\nҲамдамимдур фиғон айларда, эй жон булбули,\nНола айлаб, оҳ урарда ҳамзабонимсен менинг.\nЖонфизо лаълиннга жон берсам Убайдийдек ҳануз\nИззатию хурмати янга эрур, ёр-ёр.\nҚойинини янгасин олғусидир, ёр-ёр,\nЯнга мунунгдек зариф бўлмас эмиш, ёр-ёр,\nҚойинини, янганинг қадрини бил, ёр-ёр.\nБилиб анинг қадрини, шукрини қил, ёр-ёр.\nНуктасига бу сўзнинг етмак керак, ёр-ёр.\nДўстлар, ихтиёт гулшанида\nШарти боринча ихтиёт қилинг.\nДўстнинг узрини қабул этмак\nКўргузма анинг манга жафосин, ёраб.\nЁраб, не дуо қилур, сен ўз лутфунг ила\nСабр этмакидин анга етиб хуррамлиқ,\nМазлум каби зулму ситамдин қутулуб.\nФарёду фиғону оҳким, бўлмас эмиш,\nЎлмай ситаму ғаму аламдин қутулуб.\nҒайрат юзидин кимки қилич узра мудом,\nЁр этса агар адолат этмакни анга,\nБилким ул дўстнинг ёмони эрур.\nБиридин айб ўлса зоҳир, ул бири\nУзр айтиб айбини ёпмоқ керак.\nҲижрон ғамидин кўнгул ичи тўлди яна,\nКўнглум уйи қайғу маскани бўлди яна.\nҲажр ўлди висол ўрниға толе йўқдин,\nНайлайки даво дардгға юрулди яна.\nЁрин киши, эй ёр, соғинмасму бўлур,\nМаҳжурини дилдор соғинмасму бўлур.\nКўзу қошидин мусофир ўлғон ёрин,\nЭй шўхи ситамгар соғинмасму бўлуре\nМажнун ишидин улкишиким огаҳдур,\nУшшоқ орасинда Убайдуллаҳдур.\nПайваста жунун аҳли эрур ҳамраҳ анга,\nУл раҳбар эрур аларғаю, ҳам шаҳдур.\nСарвики юзи гулу қадди раънодур,\nЖон мойил ўлуб, анга кўнгул шайдодур,\nЭй кимки тиласанг хўблуқ асбобини,\nУл руҳи мужассамда бори пайдодур.\nСенингдек бу жаҳонда ғамгузорим йўқтур,\nКўрмай сени бир йерда қарорим йўқтур,\nЭй ёр, демаки ўзга ёринг бор эмиш,\nЁрим сен эрурсен, ўзга ёрим йўқтур.\nЭй нома, ўзингни васлиға йеткура кўр,\nИлкини ўпуб, юзингга олиб сура кўр,\nМен хасталиғимдин кўра олмай қолдим,\nСен бори анинг ҳусну жамолин кўра кўр.\nЭй жон, ғаму дард поймол ўлғусидур,\nҲамдам сенга ул тоза ниҳол ўлғусидур.\nЗинҳор кўнгулни солма ҳижронидаким,\nҲажр ўлса бу кун, тонгла висол ўлғусидур.\nҲар дўстким ул душманингга ёр дурур,\nБилким сенга ул ёр эмас, ағёр дурур.\nАйланг ҳазар андинким анингдек кишида\nБир навъ хаёлу, бир бало бор дурур.\nЭй шўх, мени ҳуснунгга ҳайрон қилғил,\nЁ ишқинг аро бесару сомон қилғил.\nЁ йеткур аёғингға менинг бошимни,\nЁ соя каби йер била яксон қиғил.\nКўнгул санга, эй ғунчаи хандон, берайин,\nКофир кўзунгга дин била имон берайин,\nЖонимни агар олур хаёлинг бўлса,\nКел-ке-лки сени бир кўрубон жон берайин.\nШарҳ айлама дардсизга роҳат қадрин,\nМеҳнат кўрган билур фароғат қадрин.\nЧекмай аламу оғримайин билмас эмиш,\nУмринда киши роҳату сиҳҳат қадрин.\nБўлмас нима оламда адабдин яхши,\nҲам роҳату ҳам ғам адабдин яхши,\nЙўқтур кўрамен барча сифатлар ораким,\nЯхши сифат одамда адабдин яхши.\nКирсанг, эй жону жаҳоним тушгасен,\nЛутф этиб кўнглум уйига тушгасен,\nКелайин дединг тонг отқач келмадинг,\nБу дағи хуштурки, келсанг тушга сен.\nСўғд ичинда ўлтурубдур ёбу*лар,\nЁбуларнинг минган оти ёбулар,\nЁ булар турсун бу йерда, ё булар.\nЭй муҳиблар жаннат ўлсун дорингиз,\nЁр бўлсун душман учун дорингиз,\nСолсангиз йўл байтул-аҳзоним сори,\nБир фақире бор эди деб дорингиз.\nСайр этарда гулузорим боғини,\nТангри йўқ эткай, илоҳи, боғини.\nКўнгул ўзидур анинг, жон онидур.\nЖонима жавр этмакинг, жоно, недуре\nАё дўстлар, жондин кечиб, ишқ эркин туттум мано,\nЮз минг шукр ҳар дам анга, мақсудима еттум мано.\nЧун мосиваллаҳ кўйида истаб мени топмас киши,\nБас, ўзга ерда истангиз, ул кўйдин кеттум мано.\nСолик топа олмас нишон мендин талаб водисида,\nИЗЗАТИНИ ЯХШИРОҚ ЭТМАК КEРАК\nТарих шуни кўрсатадики, хонлар билан хонларнинг, амирлар билан амирларнинг, беклар билан бекларнинг фарқи бор. Бирлари ўзидан яхши ном қолдириш учун курашган ва яшаган бўлса, иккинчилари кўп вақт ўз ҳузур-ҳаловатини, бойлик орттиришни, бор нарсаларни бузишни, йўқ қилишни ўйлаган, яратувчилик ғоясидан йироқ юрган.\nБухоро ҳокими Маҳмуд Султоннинг ўғли Убайдуллохон ибн Маҳмуд Султон эса шайбонийлар сулоласининг йирик намояндаларидан бири бўлиши, ҳокимият учун кечган жангу жадалларда фаол қатнашиши билан бирга ўз даври маданиятининг катта арбоби, ХВИ аср ўзбек адабиётининг йирик вакили даражасига эришган эди.\nТуркистон халқлари сиёсий тарихида Убайдуллохоннинг энг катта хизматларидан бири шундаки, у Мовароуннаҳрни Исмоил Сафавий бошчилигидаги эронийларнинг, тарихчи Ҳофиз Таниш Бухорий тили билан айтганда, «қизилбошлар»нинг истибдодидан сақлаб қолди. Убайдуллохоннинг ҳарбий маҳорати ва жасорати унинг давлат арбоби сифатида қаттиққўллиги туфайли сафавийлар қўшини орқага чекинди. Уларнинг Ўрта Осиё шаҳарларини қирғин қилиши, талаши тўхтатилди. Убайдуллахон Шайбоний ҳукмдорлардан Қўчкинчихон (1510—1530), унинг ўғли Абдусаид (1530—1533) ҳукмронлиги даврида ноиб, 1533—1539 йилларда эса хон кўтарилиб, мамлакатни бошқарди. Ҳофиз Таниш Бухорий ўзининг «Абдулланома» асарида ёзишича: «Унинг давлати ва халофати замонида Мовароуннаҳр, айниқса, Бухоро вилояти гуллаб яшнади». Убайдуллахон ўша даврда ўз маблағига машҳур Мир Араб мадрасасини қурдирди. У 1539 йили вафот этган бўлиб, хоки шу мадраса хоналаридан бирига қўйилган.\nУбайдуллахон ҳам ўз даври ҳукмдорларидан Ҳусайн Бойқаро, Шайбонийхон, Бобур каби муттасил ижод билан шуғулланиб «Убайдий», «Қул Убайдий», тахаллусларини қўллар эди. Убайдийнинг ўзбек, форс ва араб тилидаги шеърларидан иборат уч девони бир муқова ичига жойлаштирилган. Бу уч тилдаги девоннинг ягона қўлёзма нусхаси 1583 йилда Мир Ҳусайн ал-Ҳусайний томонидан кўчирилган бўлиб, котиб уни «Куллиёт» деб атаган. Бу қўлёзма ЎзФА Шарқшунослик институтининг қўлёзмалар фондида сақланмоқда.\nУбайдийнинг ўзбек тилидаги девонида 306 ғазал, 435 рубоий, 25 қитъа, 13 туюқ, шунингдек нома, муаммо, маснавий, ҳикмат, таржеъбандларидан намуналар мавжуд. Шоирнинг бой адабий мероси ҳали маҳсус ўрганилмаган. Убайдий ўзининг ўзбек тилидаги ғазал ва рубоийлари, қитъа ва туюқлари билан, ҳеч шубҳасиз, шеърий турлар тараққиётига катта ҳисса қўшган.\nМасалан, Убайдий асосан беш байтли ғазаллар битган; бу унинг ғазалиётига хос хусусиятлардан бири. Шоир асарлари кўпроқ анъанавий мавзулар — ишқ ва муҳаббат, вафодорлик ва дўстлик, аёл гўзаллиги ва ошиқ садоқати, саховати талқинидан иборат. Бироқ бу шеърлардаги бадиий ифоданинг ўзига хослиги, шоир шахсиятининг юксак ахлоқий фазилатлари билан унииг гўзал нафис дунёси ўртасидаги уйғунлик ҳар қадамда китобхон диққатини ўзига тортади. Ўзбек адабиётида ишқий шеърлар кўп. Лекин Убайдийнинг бу мавзудаги қуйидаги сатрларини қайси шоирнинг шеърига ўхшатиш мумкине\nДемас: «Нега бу хастаға бедод этадурмен!»\nУбайдий шеъриятида ўзига хосликка интилиш устун. Шоир шеърий услубида соддаликка мойиллик, ўз фикрини мумкин қадар халқчил баён этишга уриниш ёрқин сезилади.\nУбайдий ҳукмрон сулола вакили бўлса ҳам, унинг ҳаёт йўлини силлиқ, фақат зафарлардан иборат деб тасаввур этиш тўғри эмас. Ғазалларининг бирида:\nБир лаҳза кўнгул ўлмади беғам замонадин,\nТўйди замона мендину мен ҳам замонадин, —\nдеб ёзган шоир доим феодал низоларнинг, ички зиддиятларнинг ичида яшаган, бунинг кўп жабрини ҳам тортган. Бир ғазалида шоир гадолиғни подшоликдан афзал кўриб, қуйидаги байтни битган экан, бунда катта ҳаётий ҳақиқат ва самимият бор:\nБасе фароғати бор, дўстлар, гадолиғнинг,\nБалоу меҳнати кўп асру подшолиғнинг.\nШунинг учун биз, Убайдийнинг ўша мураккабликлар ва зиддиятларга тўла даврдаги фаолиятида амалдорлик ва ҳукмдорликка нисбатан маънавий камолотга, шеърият ва ижодга интилиши устун бўлган, деб хулоса чиқарсак, хато қилмаймиз. Масалан, Убайдийнинг ўз йигитларини бир тукеғида бозордан яхши от олиш билан чекланмасдан, ўзидан жамият тарихида яхши от қолдиришга чақиришида катта маъно, ахлоқий покликка интилиш белгилари яққол кўзга ташланади:\nЭй йигитлар, яхши-яхши от олинг,\nУбайдий рубоийларида ҳам умуминсоний муаммолар ўзининг ёрқин ифодасини топган.\nАдабий меросига бир ёқлама синфий муносабатда бўлиш ҳозирга қадар Убайдий ижодини ўрганишга имкон бермади. Энди биз бу ноёб шеърий истеъдод эгасининг уч тилдаги асарларини атрофлича ва ихлос билан ўрганишга, тарғиб этишга киришмоғимиз зарур.\n«Шарқ юлдузи» журнали, 1991 йил, 10-сон.\n← Аввалги Аввалги Муҳаммад Солиҳ (1455-1535)\nКейинги → Кейинги: Мажлисий (XV-XVI аср)


«УНИНГ ҲАМ ПАНОҲИ ҚАЙТМАДИ ЖАНГДАН...» - Ўзбекистон овози газетаси\n«УНИНГ ҲАМ ПАНОҲИ ҚАЙТМАДИ ЖАНГДАН...»\nЧироқчи туманида яна бир муқаддас зиёратгоҳ — Хотира хиёбони барпо этилди. Унда Иккинчи жаҳон уруши жангоҳларидан қайтмаган аскарнинг йўлига кўз тикиб турган Мотамсаро она ҳайкали қад ростлади.\nБугун Бешчашма қир-адирлари майсага бурканган. Тез-тез ёғиб турган баҳор ёмғирларидан лалми ерлардаги буғдойзорлар яшнаб турибди.\nХолмўмин Худойбердиев ана шу бепоён қирлар бағрида улғайган йигит эди. Ёлғиз ўғлини суйиб эркалар, умр йўлдоши билан орзулар осмонига учарди.\n— Мен отам Холмўмин Худойбердиевни эслолмайман, — дейди 76 ёшли Эшмон Холмўминов. — Қирқ учинчи йилда урушга кетганида 3 ёшда эканман. Ўша куни 29 март куни экан, буни менга онам Қизларой Қораева айтиб берган эди. Бор-йўғи иккита хат келган. Қанча жойларга ёздик, бедарак кетган, дейишди. Онам бечора ўша мактубларни бағрига босганича бир умр йўл қаради.\nУнинг ҳам паноҳи\nЎн тўққиз ёшида\nбева қолди у...\n— Ҳа, бевалик онамнинг бир умрлик қисмати бўлди, — давом этади Эшмон Холмўминов. — Бу шеърни неваралари ўқиб берганида, онам шўрлик ўксиб-ўксиб йиғларди. Мунгни кўзларига, аламни юрагига яшириб яшади. Қайта турмушга чиқмади. Ёлғиз фарзанди бўлмиш мени улғайтирди, ўқитди, олий маълумотли шифокор бўлдим. Узоқ йиллардан буён шу соҳада ишлаб келяпман. Уйландим, ўғил-қизлар кўрдим. Болаларимни онам катта қилди. 91 ёшида дунёдан ўтди. Сўнгги кунигача «Отангни унутманглар, албатта, дараги чиқади!», дер эди.\nБу бир оила кечмиши. Юртимиздаги ҳар бир оила мана шу кечмишга гувоҳ, алоқадор. Биргина Чироқчи туманидан урушга кетган беш минг аскардан, 2122 нафари қайтиб келди, холос. Қолганлари мудҳиш жангларда ҳалок бўлганди. Бугун уруш фахрийларидан 25 нафари ҳаёт. Уруш қатнашчиси Жўра Ёдгоров: «Урушнинг оти ўчсин, бугунги тинчлик кунларимизга шукр қилайлик», дейди.\n— Президентимизнинг Хотира ва қадрлаш куни муносабати билан айтган фикрлари мени тўлқинлантириб юборди, — дейди «Камолот» ЁИҲ туман бўлими етакчиси Санжар Бобоқулов. – Урушда ҳалок бўлган юртдошларимизнинг қаҳрамонликлари ҳақида омон қайтган жангчилар ҳикоясини жуда кўп эшитганман. Бу хотираларни тинглаб, уларни ҳар бирини қаҳрамон дегим келади. Мамлакатимиз раҳбари Хотира майдонидаги суҳбатида биз ёшларнинг олдига ҳам бир қатор вазифалар қўйди. Уларни бажариш учун янада фидойи бўлишимиз, Ватанимиз шон-шуҳратини юксалтириш йўлида курашишимиз керак.\n— Қаранг, қандай ёшларимиз бор, — дея фахрланади «Нуроний» жамғармаси туман бўлими раиси, ЎзХДП фаоли Жўра Маманов. – Мустақиллик йилларида туманимизда жуда катта бунёдкорлик ишлари амалга оширилди. Хотира хиёбонининг барпо этилиши ҳаётимизда жуда муҳим воқеа бўлди. Унинг қурилишида барча иштирок этди.\nДарҳақиқат, Чироқчи шаҳри марказида Хотира хиёбонининг очилиш куни катта тантанага айланиб кетди. Мотамсаро она ҳайкали пойига гуллар қўйилди. Жангоҳлардан қайтмаган умр йўлдошини умрининг сўнгги кунигача кутган Қизларой момо каби ўнлаб, юзлаб вафо ва садоқат тимсолига айланган уруш аёлларининг орзуси ушалди. Уларнинг фарзандлари, невара-эваралари учун муқаддас қадамжо барпо этилди. Бу ёдгорлик урушда ҳалок бўлганлар оналари кўксидаги қайғу ва изтиробларни янада чуқурроқ англашга, бугунги тинчлигимизни кўз қорачиғидек асрашга бизни дават этади.


Мамлакатимиз сарҳадлари дахлсизлигини таъминлаш ҳар доим ҳам долзарб вазифа ҳисобланган. Бу эса халқимизнинг энг бебаҳо бойлиги – тинчлик-осойишталикни таъминлашда муҳим омил бўлиб хизмат қилади.\nДавлат хавфсизлик хизмати раисининг ўринбосари – Чегара қўшинлари қўмондонининг қўрсатмасига асосан, шарқий операцион йўналишда жойлашган чегара олди аҳоли пунктларида профилактик тадбирлар ўтказилди. Унда наркотрафик, контрабанда, жиноятчилик, экстремизм ва терроризмга қарши курашиш, унинг олдини олиш, жамоат тартибини сақлаш, фуқаролар хавфсизлигини таъминлашга алоҳида эътибор қаратилди. Бу борада Фарғона вилояти ИИБ, Давлат хавфсизлик хизмати бошқармаси, Давлат божхона бошқармаси ходимлари, Чегара қўшинлари ва Миллий гвардия ҳарбий хизматчилари, шунингдек, жойлардаги фуқароларнинг ўзини ўзи бошқариш органлари вакиллари ўзаро ҳамкорликда иш олиб боришди.\nТадбир давомида паспорт тартиботи текширилди, профилактик суҳбатлар ўтказилди. Шунингдек, 2 нафар қидирувда юрган шахс ушланди, 6 та гиёҳванд воситалар билан боғлиқ ҳолат, 4 та давлат чегарасидан ноқонуний ўтиш ҳамда 6 та товар-моддий бойликларини ноқонуний ўтказиш ҳолати аниқланди.\nМазкур тадбирларда ўзининг юксак касб маҳоратини намоён этиб, белгиланган вазифаларни шараф билан адо этган бир гуруҳ ходимлар, ҳарбий хизматчилар ва маҳалла фаоллари вилоят ИИБ маънавият ва маърифат залида ўтказилган тақдирлаш маросимида Чегара қўшинлари қўмондонлигининг қимматбаҳо совғалари ва эсдалик қўл соатлари билан мукофотланди. Тақдирларганлар орасида Фарғона вилояти Ички ишлар бошқармасининг бир гуруҳ фидойи ходимлари ҳам бор.\n– Мен хизмат олиб борадиган маҳалла чегара ҳудудида жойлашган, – дейди Ўзбекистон тумани ИИБ профилактика инспектори, майор Мирзоҳид Мамадалиев. – Шу боис масъулиятимиз икки ҳисса юқори. Бошқа ҳуқуқ-тартибот органлари ходимлари, Чегара қўшинлари ҳарбий хизматчилари ва маҳалла фаоллари билан ҳамжиҳатликда иш олиб боряпмиз. Ҳамкорлигимиз ўзининг ижобий самарасини бериб, ҳудудимизда салбий ҳолатлар рўй бергани йўқ. Бугунги мукофот эса мени ва сафдошларимни руҳлантириб юборди. Билдирилган юксак ишончни оқлаб, янада фидойилик билан хизмат қиламиз.


Бельгиялик сиёсатчи миллиардер Шодиев билан алоқадорликда гумон қилинмоқда - 11.11.2016, Sputnik Ўзбекистон\nБельгиялик сиёсатчи миллиардер Шодиев билан алоқадорликда гумон қилинмоқда\nКелиб чиқиши жиззахлик бўлган миллиардер Фаттоҳ Шодиев 1997 йилдан буён Бельгия паспортига эга ва Бельгияда бойлиги бўйича иккинчи ўринда туради 11.11.2016, Sputnik Ўзбекистон\n13:41 11.11.2016 (янгиланди: 13:44 11.11.2016)\n© Sputnik / Валерий Левитин / Фотобанкка ўтишФаттоҳ Шодиев\nКелиб чиқиши жиззахлик бўлган миллиардер Фаттоҳ Шодиев 1997 йилдан буён Бельгия паспортига эга ва Бельгияда бойлиги бўйича иккинчи ўринда туради\nТОШКЕНТ, 11 ноя — Sputnik. Бельгия сенатининг собиқ раҳбари Арманд де Декер ўзи аъзо бўлган "Реформистик ҳаракат" (MR) партиясининг ахлоқ бўйича қўмитасига чақирилди.\nБунга унинг ўзбек тадбиркори Фаттоҳ (Патоҳ) Шодиевга Бельгияда жиноий жазодан қутулиб қолишда ёрдам бергани учун Франция ҳукуматидан 740 минг евро олгани ҳақида маҳаллий оммавий ахборот воситаларида чоп этилган мақолалар сабаб бўлди, деб хабар беради RNS агентлиги.\nБельгиянинг Le Soir нашри ва Франциянинг Mediapart интернет-портали маълумотларига кўра, 2011 йилда де Декер Бельгия адлия вазирига Шодиевдан коррупция бўйича айбловларни зудлик билан олиб ташлашни сўраб босим ўтказган.\nОАВнинг маълумот беришича, де Декер Елисай саройи топшириғи бўйича ҳаракат қилган. Ўша даврда Қозоғистон билан Airbus вертолётлари савдоси бўйича музокаралар ўтказилган. Тахминларга қараганда, Шодиев Қозоғистон президенти Нурсултон Назарбоевга катта таъсир кўрсата олган ва Францияга шартнома тузилишида ёрдам берган.\nЕлисей саройи де Декерга Шодиевдан рекорд муддатда айбловлар олиб ташланганидан сўнг "350 соат юрист сифатида фаолият кўрсатгани учун" 740 минг евро гонорар тўлаган. У судгача тартибда Брюсселга 23 миллион евро тўлаган. Де Декернинг ўзи адлия вазирига босим ўтказганини рад этмади, лекин ўша пайтда Николя Саркози президентлик қилган Франция билан ҳар қандай алоқаси бўлганини инкор қилди.\nФранцуз ҳуқуқни муҳофаза қилувчи органлари 2012 йилда Қозоғистон билан Airbus сотиб олиш бўйича шартнома тузилиш ҳолатларини ўрганмоқда.\nКелиб чиқиши жиззахлик бўлган миллиардер Фаттоҳ Шодиев 1997 йилдан буён Бельгия паспортига эга ва Бельгияда бойлиги бўйича иккинчи ўринда туради. У 1992 йилда тадбиркор ҳамкорлари Александр Машкевич ва Алижон Ибрагимлар билан фойдали қазилмаларни қазиш билан шуғулланувчи Eurasian National Resources (ENR) компаниясига асос солган.\nДе Декер 2007-2010 йилларда Бельгия сенатини бошқарган, айни пайтда Брюсселдаги Юккл коммунасининг бургомистри ҳисобланади. У "Реформистик ҳаракат" (MR) партиясининг аъзосидир.


Ҳар бир жой номининг ўзига хос тарихи ва англатадиган маъноси бор. Улар маълум даврга бориб тақалади ва ўша даврдаги воқеа-ҳодисалар, анъаналар ҳақида ҳикоя қилади.\nФанда географик жой номлари топонимлар, уларни тадқиқ қилувчи йўналиш эса топонимика дейилади. Kun.uz мухбири Фанлар академияси Миллий археология маркази катта илмий ходими Андрей Кубатин билан боғланиб, Тошкент воҳасидаги қадимий жой номлари ҳақида қизиқарли маълумотларни олди.\nТопонимларни ўрганиш нима учун муҳим?\nЖой номлари ёзма ва археологик манбалар каби ҳар бир ўлка учун муҳим тарихий манба ҳисобланади. Топонимик маълумотлар ҳудуднинг ижтимоий-сиёсий ва маданий ҳаёти ҳақида тарихий тасаввурлар бериш билан бирга қадимда ҳар бир ҳудудда қандай этнослар яшаганини аниқлашга ҳам катта ёрдам беради. Ўзбекистон ҳудудида минг йилдан зиёд тарихга эга жой номлари жуда кўп, жумладан, Тошкент вилоятида ҳам.\nТошкент воҳаси қадимдан Марказий Осиё халқлари тарихида муҳим ўрин тутган. Чоч воҳасида қадим ва илк ўрта асрларда мавжуд бўлган жой номларига оид маълумотлар асосан хитой ва араб-форс манбаларида сақланиб қолган. Воҳага тааллуқли баъзи бир жой номлари эса қисман суғдий ва бошқа тиллардаги манбаларда учрайди.\nЧинончкат – Чиноз, Фаранкат – Паркент\nIX-X асрларнинг араб географлари ўз асарларида Тошкент шаҳри – Бинкет номи билан бирга Тошкент воҳасидаги ўнлаб шаҳарлар номларини тилга олишган. Бу номлар худди ўшандай, қисман ёки сал ўзгарган шаклда вилоятдаги шаҳар ва қишлоқларнинг номи сифатида шу кунгача сақланиб келгани билан аҳамиятлидир.\nМасалан, Х аср географи Мақдисийнинг «Аҳсан ут-тақосим фи маърифат ул-ақолим» («Иқлимларни ўрганиш учун энг яхши қўлланма») асарида Чинончкат, Кабарна, Номадвонак, Баркуш, Фаранкат, Заранкат, Навкат, Хос, Бискат каби шаҳарлари номлари тилга олинган.\nЧинончкат Чиноз шаклида ҳозир Чиноз тумани маркази ва туман номида, Кабарна Кавардан шаклида Юқори Чирчиқ туманидаги қишлоқ номида, Баркуш Паргос шаклида Бўстонлиқ туманидаги қишлоқ номида, Фаранкат Паркент тумани маркази ва туман номида, Заранкат Заркент, Намадвонак Номданак шаклида Паркент туманидаги қишлоқлар номида, Хос ўз ҳолича Бекобод туманидаги қишлоқ номида, Бискат Пискент шаклида Пискент тумани маркази ва туман номида ҳозиргача сақланиб қолган.\n«Чинликлар шаҳри» – Чиноз\nЧинончкат (ҳозирги Чиноз) номининг маъноси тадқиқотчиларнинг фикрига кўра, «Чинликлар шаҳри» деган маъно англатади.\nЎша даврда Чин топоними Шарқий Туркистонга нисбатан ишлатилганини ҳисобга олсак, ушбу топонимни «Шарқий туркистонликлар шаҳри» деб тушуниш мумкин бўлади.\nПаркент – юқоридаги шаҳар\nҲозирги кунда Паркент тумани номига айланган Фаранкат шаҳри номини кўплаб тадқиқотчилар эроний тиллардаги «фарн» – «қут-барака, шон-шараф (шуҳрат)» сўзи билан боғлашади. Шундан келиб чиқиб, бу топонимни «қут-барака, шон-шараф (шуҳрат) шаҳри» деб талқин қилса бўлади.\nЎзбекистонлик суғдшунос олим Мирсодиқ Исҳоқов эса бу топонимни суғдча «упар» – «юқори, баланд» сўзи билан боғлаб, бу топонимни «юқоридаги, баланддаги шаҳар» деб талқин қилган.\n«Йигирма уйлик шаҳар» топоними\nЗаранкат – Заркент шаҳри номини кўпчилик олимлар зар, зарин «олтин, олтиндан бўлган» сўзи билан боғлашмоқда.\nПискент номи эса форсча «бис» – «йигирма» ёки суғдий «пиш-пис» – «нари (томон)» сўзлари билан боғланади, яъни «йигирма уйлик шаҳар» ёки «нари(томон)даги шаҳар» деб талқин этишади.\nНоми бир неча бор ўзгарган вилоят маркази – Нурафшон тарихи ҳақида\nТошкент воҳасида яна бир қадимий топоним: Навкат шаҳри мавжуд бўлган. Ушбу шаҳар номи эроний тилларда учрайдиган нав «янги» сўзи билан боғлиқ бўлиб, «янги шаҳар» деган маънони англатади.\nГарчи бу топоним ҳозирги кунгача сақланмаган бўлса ҳам, ўша шаҳар ҳозир ҳам мавжуд ва бошқа ном билан аталади. Қорахонийлар даврида Илоқ вилоятининг маркази бўлган ва ўз зарбхонасига эга бўлган Навкат шаҳри кейинчалик Тўйтепа номи билан аталган.\nТўйтепа ҳам Тошкент вилоятининг қадимги туркий топонимларидан бири ва кўпчилик ўйлагани каби унинг маросим маъносидаги «тўй» сўзига алоқаси йўқ.\nТўйтепадаги «тўй» сўзи қадимги туркий «қалъа, қўрғон» маъносидаги, Маҳмуд Кошғарий асарларида тилга олинган «тўй» сўзи билан боғлиқ. Тўйтепа эса «қўрғонтепа», деган маънони англатган.\nҲозир бу шаҳар Тошкент вилояти маркази саналади ва «нур таратувчи», «нур сочувчи» маносидаги Нурафшон номини олди. Демак, Тошкент вилояти маркази Нурафшон шаҳри минг йилдан зиёд тарихга эга қадимий шаҳарларимиздан бири, деб ҳисоблашга асос бор.\nТошкент вилоятимиздаги Паркент, Пискент ва Чиноз шаҳарлари ҳам худди шундай узоқ тарихга эга.\n«Соблиқ», «Софлиқ», «Сойлиқ»\nШаҳарлардан ташқари ҳам Тошкент воҳасида яна бир неча машҳур турк топонимлари бор. Шундай топонимлардан бири ҳозирги кунда Сойлиқ қишлоғи номида сақланиб қолган. Бу топоним «Соблиқ» шаклида араб манбаларда зикр этилади. Ибн Ҳавқал асарида Шош воҳасининг шимоли-шарқида жойлашган Соблиқ тоғлари тилга олинган. Ушбу ном Иштахрийнинг «Масолик ал-мамалик» асарида «Софлиғ» тарзида қайд этилади. Туркшунос В.В. Бартольд эса Соблиқни «Сойлиқ» шаклида ўқиш лозим, деб ҳисоблайди.\nЎзбекистонлик олим Ғайбулла Бобоёров фикрига кўра, бу ном дастлабки манбаларда учраганидек, Соблиқ шаклида бўлиб, сўнгра Софлиқ, кейинчалик эса Сойлиқ шаклини олган: Соблиқ-Софлиқ-Сойлиқ.\nҚадимги турк тилида б-в-й алмашуви ҳодисаси бўлган. Масалан, қадимги туркча эб–эв–уй — «уй» маъносида, суб–сув–суй — «сув», теба–тева–туя — «туя» каби.\nБундан ташқари, Маҳмуд Қошғарийнинг «Девону луғотит турк» асарида Еттисувдаги тухси ва чигил туркий қабилалари яшаган шаҳарлардан бири «Соблығ» шаклида учрайди. Бу эса Шош воҳасидаги «Соблиқ» ва Еттисувдаги «Соблиғ» топонимларининг адаш ном бўлганини кўрсатади.\n«Сув» сўзи билан боғлиқ топонимлар\nТошкент вилояти Тошкент тумани маркази ва Тошкент воҳасида оқиб ўтаётган дарё номи – Келес ҳам қадимий номлардан бири.\nАраб манбаларида ушбу топоним Қалас (Келес) шаклида Сирдарёнинг ўнг ирмоғи ва дашт номи сифатида зикр этилади. Иштахрий, Ибн Ҳавқал асарларида Шошнинг шимолий чегарасида Қалас дашти тилга олинган. Қозоқ топонимисти Е.Қўйчубаев фикрича, туркийча «келе» – «тил», «-с» – «сув» сўзининг қисқарган вариантидан иборат, бу топоним англатадиган маъно эса Келес «тил сув» ёки «Тилга ўхшаш дарё» дея талқин қилинади.\nҒайбулла Бобоёровнинг фикрига кўра, Калас номининг пайдо бўлиши қадимги туркий гидронимлар – Талас, Иртис (Иртиш), Арыс номларига ўхшаш. Яъни, Калас – «Кала+су», Талас – «Тала+су», Арыс – «Ары+су» каби ясалган.\nЧотқол – Чирчиқ дарёсининг энг йирик ирмоғи ва тоғ. Иштахрий, Ибн Ҳавқал, Муқаддасий асарларида Жадғал дарёси ва вилояти тилга олинган. Шайх Сулаймон Бухорийнинг чиғатойча-усмонли туркча луғатида эса чатқол «нотекис ер, дара» деб изоҳланган.\nҲозирги замон қирғиз тилида чатқал – «икки тоғ орасидаги ботиқ, дара» деган маъно англатади. Ғайбулла Бобоёров Чатқол топонимини «дара, тоғ орасидаги сойлик» дея аташ мумкин, деб ҳисоблайди. Бу сўз ўз навбатида икки компонентдан иборат: «чат» – «икки дарё бир-бирига қўшиладиган жойдаги оралиқ»; «қал» (қол) эса – қандайдир қадимий сўз, эҳтимол, «сой, жилға» маъносидаги «қол» (қўл) сўзининг фонетик ўзгаришидир. Чатқол топонимининг туркий эканини Мўғулистоннинг ғарбий ҳудудларида туркий Чатқалтоғ номи учраши ҳам тасдиқлайди.\nТарихчи Андрей Кубатин маълумотлари асосида


ЎзА - Президентимиз руҳий касалликлар шифохонасини бориб кўрди\n15.06.2018 18:03 Чоп этиш версияси\nПрезидентимиз руҳий касалликлар шифохонасини бориб кўрди\nДавлатимиз раҳбари Шавкат Мирзиёев 15 июнь куни Тошкент шаҳар руҳий касалликлар клиник шифохонасида амалга оширилаётган қурилиш ва ободонлаштириш ишлари билан танишди.\nУшбу шифохона 1896 йилда қурилган. Клиниканинг умумий ер майдони 13,6 гектар. Бу ерда касалликлар тури, даволаш усуллари, беморлар ҳолатига ихтисослашган 18 бўлим ташкил этилган. Клиник-биокимё лабораторияси, рентген, УТТ, энцефалография, экспертиза хоналари зарур восита ва малакали мутахассислар билан таъминланган. Шифохона Тошкент тиббиёт академияси, Тошкент педиатрия тиббиёт институти, Тошкент врачлар малакасини ошириш институтининг руҳий касалликлар кафедралари учун клиник база ҳисобланади. 2015-2016 йилларда 4 янги бино фойдаланишга топширилган. Узоқ йиллар таъмирлаш ишлари олиб борилмагани учун шифохонадаги бошқа бинолар ачинарли ҳолатга келиб қолган эди.\nПрезидент Шавкат Мирзиёев ўтган йили 26 июнда Тошкент шаҳар руҳий касалликлар клиник шифохонасида бўлиб, биноларни қуриш ва таъмирлаш, беморларнинг шароитларини яхшилаш бўйича кўрсатмалар берган эди.\nЎтган давр мобайнида бу ерда кенг кўламли қурилиш ва ободонлаштириш ишлари амалга оширилди. 60, 80, 120 ўринга мўлжалланган янги бинолар, 1400 ўринли ошхона биноси фойдаланишга топширилди. 30 ўринли кафеторий ва Маслаҳат бўлими реконструкция қилиниб, капитал таъмирланди. Тоза ва шинам палаталар, беморлар билан индивидуал ишлаш учун хоналар ташкил этилди, замонавий ташхис ускуналари ўрнатилди, ҳудуд ободонлаштирилди. Клиникага яқин ҳуддудда ҳар бири 42 тадан хонадонга мўлжалланган иккита кўп қаватли уй қурилмоқда. Уйлар ушбу клиникада хизмат қиладиган шифокорларга имтиёзли ипотека кредитлари асосида берилади.\nБу ушбу йўналишдаги катта ишларнинг бошланиши. Бинолар қурилди. Энди илм керак, деди Шавкат Мирзиёев. Кассалликнинг реабилитацияси ва методикасини ўрганиш керак.\nМазкур янги клиникани республикамизнинг шу ихтисосликдаги шифохоналари учун таянч муассасага айлантириш, руҳий касалликларнинг олдини олиш ва бошланғич босқичдаёқ даволаш амалиётини ривожлантириш, бу борада чет элдаги илмий-тиббий муассасалар билан ҳамкорликни йўлга қўйиш, руҳшунос мутахассислар тайёрлаш ва ижтимоий қўллаб-қувватлаш, қурилиш ва бунёдкорлик ишларининг иккинчи босқичини ўз вақтида ва сифатли якунлаш бўйича топшириқлар берилди.


Қирғизлар таъқибга осон бош эгадиган эмас\n16 ноябр 2018, Тошкент вақти: 06:36\nҚирғиз мухолифати лидерлари мамлакатдаги мухолифатчиларнинг 70 фоизига қарши жиноят ишлари очилганини қайд этадилар.\nПрезидент Бакиевнинг мухолифат раҳбарларини турли жиноий айблар билан бирма-бир йўқ қилиш сиëсатига қарши қирғиз мухолифати бирликда аксил-амал бошлади.\n14 январ куни Бишкекда мухолифат етакчилари ва ҳуқуқ ҳимоячиларидан таркиб топган сиёсий таъқибга қарши кураш қўмитасининг таъсис этилгани эълон қилинди.\nАйтилишича¸ мазкур қўмита сиёсий таъқибнинг барча кўринишларига қарши курашиш ва ҳукумат томонидан таъқиб қилинаётган ўзгача фикрловчилар ҳуқуқларини ҳимоя қилишни ўз олдига мақсад қилган.\nСиёсий таъқибга қарши кураш қўмитаси раислигига сайланган таниқли мухолифатчи Тўпчубек Турғуналиевнинг айтишича, янги жамоат тузилмаси бугунги кунда қатъий режимда ишлашга мажбур бўлади.\n- Янги туғилган сиёсий таъқибга қарши кураш қўмитаси қаттиқ ишлашга мажбур бўлади. Чунки бугунги кунда Бакиевни ҳокимиятга келтирган Бирлашган халқ ҳаракати раҳбарлари, уларнинг яқинлари ва фарзандлари ҳам бир чеккадан таъқиб қилина бошланди.\nЖамоатчилик ва халқаро ҳамжамият бу таъқиблардан, қувғинлардан ўз вақтида хабардор бўлиши лозим, деди Тўпчубек Турғуналиев.\nСиёсий таъқибга қарши кураш қўмитаси ташкил этилиши биланоқ унга ҳимоя сўраб “Янги Қирғизистон” партияси раҳбари, Давлат хавфсизлик кенгашининг собиқ котиби Исмоил Исақов, “Яшиллар” партияси раҳбари Эркин Булекбоев, “Буюк бирдамлик” партияси раиси Эмил Каптагаев ва “Алиби” газетаси раҳбари Бобурбек Жээнбековлар мурожаат қилдилар.\n“Янги Қирғизистон” партияси раҳбари, генерал Исмоил Исақов ўтган ойда президент Бакиев сиёсати билан келиша олмаслигини айтиб, Давлат хавфсизлик кенгаш котиби лавозимидан истеъфо берган эди.\nГенералнинг айтишича, унга нисбатан Бош прокуратура томонидан қалбаки айбловлар билан жиноят иши очилгани айни мана шу сабаб билан боғлиқ. Шунинг учун ҳам у ҳимоя сўраб, сиёсий таъқибга қарши кураш қўмитасига мурожаат қилган.\nИсмоил Исақовга кўра, унга қарши очилган жиноят иши сиёсий буюртмадир. Генерал айни пайтда Қирғизистон президентини танқид қилган ва у билан келиша олмаган сиёсатчиларга нисбатан қалбаки жиноят ишлари очилаётганини ҳам айтиб ўтди. Унинг айтишича, бугунги ҳокимият ҳалол ишлаган одамларни ҳам қувғин қилаётир.\n- Шундан келиб чиқсак, демак ўғрилик, коррупция, халқ бойлигини сотиш жиноят эмас. Ҳалол ишлаш ва ўз фикрини очиқ айтиш эса жиноятдир, деди Исмоил Исақов.\nҚирғиз мухолифатининг таниқли намоёндаси Азимбек Бекназаровнинг оммавий ахборот воситаларига билдиришича, шу кунларда мухолифат раҳбарларининг 70 фоизига қарши жиноят ишлари очилган. Бекназаров фикрича, ҳукумат шу йўл билан мухолифатни бира-тўла яксон қилиш мақсадини кўзлаган.\nҚирғиз парламентидаги ҳукуматпараст “Оқ йўл” фракцияси вакили, депутат Абдирайим Қулбоевнинг айтишича, мухолифатнинг сиёсий таъқиблар юзасидан даъволари асоссиздир.\n- Менинг фикримча, сиёсий таъқиб бўлаётгани йўқ. Ҳар бир инсон амалда ўтирган пайтида қилган хатолари учун қонун асосида жавоб бериши лозим. Собиқ амалдорларга қилган ноқонуний ишлари кўрсатилса, улар буни таъқиб ўлароқ баҳоламоқдалар, дейди Абдирайим Қулбоев.\nБироқ Ҳюман Райтс Уотч халқаро ташкилотининг 14 январ куни эълон қилинган ҳисоботида айтилишича, “Қирғизистонда фикрлар хилма-хиллиги ва фундаментал ҳуқуқлар хавф остида қолиш” арафасидадир.\nҲисоботда бу мамлакатдаги ўзгача фикрловчилар ва журналистларга тазйиқлар кучайгани алоҳида қайд этилади.


Бачканаликнинг чегараси борми? Ёхуд медиа макондаги рекламаларга ижодий ёндошув қани? – Jurnalist\nБачканаликнинг чегараси борми? Ёхуд медиа макондаги рекламаларга ижодий ёндошув қани?\nR S2019-08-13T05:52:32+00:0013 Avgust, 2019|Умумий янгиликлар|\nБачканаликнинг чегараси борми?\nЁхуд бизни медиа макондаги\nрекламаларга ижодий ёндошув қани?\nРадио эшитяпман, «Тўхтаниёз ота» колбаса маҳсулотлари рекламаси айланяпти, аёл ухлаётган эрини уйғотиб, ширали овози билан ишорали туюлгандек «Адаси, колбаса қанииии?» дея ширинлиги бирданига тугаб кескин сўроққа тутяпти…\nЭшитган одамда худди ўзбек аёлларининг бари уйқудан «адаси колбаса қаниии» деган «пурмаъно» савол билан билан уйғонадигандек тасаввур пайдо бўлади… Узрку, лекин бу жуда қўпол, тўпори ва мантиқсиз ғоя…\nИнглиз ёзувчиси Норман Дуглас: «Миллатнинг идеаллари ҳақида уларнинг рекламаларига қараб билиб олиш мумкин» деган эди. Мантиқсиз рекламаларимизга қараб бошқалар биз ҳақимизда нима деб ўйлашлари мени кўп ташвишга солади…\nАслида бу реклама «Тўхтаниёз ота» савдо белгисининг хатоси эмас, улар ҳам бозорда мавжуд мутахассисларга мурожаат қилганлар холос. Бизнинг ижодкорларга эса креативлик, профессионаллик етишмайди.\nБаъзи хориж рекламаларини кўриб «Ваҳ, санъат асарику» деб юборамиз ўзимиз. «Turkish Airlines» авиа компанияси реклама роликларини кўрсангиз, беихтиёр турк миллатига, юртига нисбатан қизиқиш уйғонади кишида. Шунда ўйлаб қоламан, бизда ҳам миллийлигимизга тўғри келадиган, бизни ўзбекча характеримизни янгича ракурсдан кўрсатадиган рекламалар яратиш вақти келмадимикан?! Одамларимизга ойнаи жаҳон, радио орқали онгсизлик, ғоясизликни тарғиб қилишдан чарчашмадимикан?! Қачон бизни ижодкорлар ўз халқини бензин билан «Вензи»ни фарқига бормайдиган саводсиз қилиб кўрсатишдан тўхтаркан?! Қачонгача халқ дангаса, янгилик топишга эриниб, истаганини оммага тиқиштирадиган ижодкорларнинг бўлмағур ғояларини ҳазм қилади?!\nАхир кўриб турибмизку, рекламалар бутун бошли миллат онгини бошқаряпти. Бунга ютуқли ичимликлар, уларнинг ортидан ўйналаётган турли шоулар ва сарфланаётган миллионлаб пуллар яққол мисол…\nБизда креатив рекламалар ишлаб чиқариш учун маблағ муаммо эмас. Сиз профессионал бўлсангиз тадбиркорлар ўз маҳсулотлари рекламаси учун катта катта маблағ тўлашга доимо тайёр. Шу боис реклом соҳасидаги шогирдларим ҳамда бошқа ижодкорлардан ўз ишларини севишларини, кўпроқ изланишларини, озгина креативроқ бўлишларини сўраган бўлардим. Ахир Сиз мамлакат аҳолиси бугун нонуштага нима ейишидан тортиб, қандай яшаши кераклигини ҳам уқтиришга қодирсиз…\nоммавий коммуникациялар университети ректори.


Шоҳруҳхоннинг концертига оз вақт қолди... » PopCorn.uz - Шоу Бизнес олами хақиқати\nСана: 04.02.2014 2816\nШоҳруҳхонинг концерти тобора яқинлашган сари қизиқувчанларнинг сони янада ошади. Биз ҳам уларнинг қаториданмиз. Қизиқувчанлигимиз ёрдамида, Шоҳруҳҳон айни кунларда тайёргарлик ишлари банд эканини ва\nқишнинг ўта совуқларига қарамай ижод қилаётганини аниқладик. Хонанданинг “Сен кетма” номли концерт дастури ҳақиқий шоу томошага айланаркан. Гўзал либослар, ажойиб декорация ва яна янгидан янги қўшиқлар, дуэтлар ҳам томошабинларга тақдим этилишидан хабардор бўлдик.\nШунингдек Шоҳруҳхон билан кечган қисқагина суҳбатни эътиборингизга ҳавола этамиз.\nPopcorn: Концертда қандай янгиликлар бўлади?\nШоҳруҳхон: Анчадан бери Ватанимиз ҳақида қўшиқ куйлашни ният қилиб юрган эдим. Ниҳоят орзуим амалга ошди ва бундан жуда ҳурсандман. Концертни ана шу Юрт ҳақидаги янги қўшиғим билан бошламоқчиман. Мазкур қўшиғимнинг премьераси бўлади.\nPopcorn: Муҳлисларингизга яна қандай совғалар ҳозирлагансиз?\nШоҳруҳхон: Янги қўшиқлар ижро этилади. Ўзгача услубда куйлаб ҳам кўрдим. Қандай услуб, қандай қўшиқлар эканини эса концертга ташриф буюриб, билиб олишингиз мумкин.\nPopcorn: Концертингизда меҳмон санъаткорлар буладими?\nШоҳруҳхон: Албатта, қадрли санъаткор дўстларим келади.\nPopcorn: Қўшиқ куйлайдиларми?\nШоҳруҳхон: Ким қўшиқ куйлайди, яна ким.... нималар бўлишини концертнинг ўзида билиб оласиз.\nАлбатта кнцертга борамиз, ахир хонанданинг меҳнати, ижодининг самарасини ўз кўзларимиз билан кўришимизга нима ҳам етарди. Айтишларича Шоҳруҳхон Муниса Ризаева билан биргаликда қўшиқ ижро этган экан. Ушбу қўшиқни ҳам биринчи бор концертда тинглашга муваффақ бўламиз. Шоҳруҳхон ҳамма янгиликларни олдиндан айтиб қўйишни истамади. Тўғрида, ҳамма нарсанинг ўз вақти соати бўлади. Ўша вақт соати келиб, ижодкорнинг яна бир янги қиррасини кашф этишга сабаб бўлади деган умиддамиз.\nNigosha 04 2 2014 10:29\nvayvooo qiziqtirib qoydilaku tezro tushgim kevottiiii


Қaнликўлда кучли шамол туфайли кўп қаватли уйларнинг шиферлари "парвоз қилди". Жабрланганлар бор...- Kruz.uz\n21:52, 14.05.2019 2800 0 Қанликўл тумани\nБугун соат 17:30 - 18:00 лар атрофида Қaнликўл тумани "Мустақиллик кўчаси" 6-уй(дом)нинг шиферлари қаттиқ шамол туфайли учиб тушди. Бу ҳақда "КРуз.уз"га шу ҳудудда яшовчи фуқаролар фуқаролар телефон қилиб тафсилотларни маълум қилишди. (Исм-шарифини маълум қилишимизни исташмади. Сабабини биласиз!)\nАҳоли вакилларининг сўзларига кўра, кўп қаватли уй тамирланаётган бўлган. Кучли шамол шиферларни учириб юборган. Ҳодиса натижасида шу ерда уйни таъмирлаятоган икки нафар уста жароҳат олган ва улар касалхонага олиб кетилган.\nБундан ташқари фавқулотда ҳолат натижасида 6-уй(дом)га келиб турган сим ёғочлар ҳам қулаб тушган. Икки соат давомида электр тармоғи билан узилиш ҳолати юзага келган. 21:00 да ҳаммаси жойига тушди. Ҳозир электр токи ёнган.\nСўнгги маълумотларга қараганда, ҳозирда 6-уй(дом) атрофида туман ҳокимлиги ва бошқа ташкилотлар тиклаш ишлари олиб бормоқда.\nБу Қорақалпоғистондаги "шиферлар парвоз қилиши" билан боғлик биринчи воқеа эмас. Бунга қадар Чимбой туманида ҳам "кучли шамол" туфайли шиферлар парвоз қилганди.\nАҳоли вакиллари айтишича, кўп қаватли уйларнинг томига ўрнатилган шиферлар шиғ этган шамолга ҳам учиб тушиш даражасида "мустаҳкам" қурилган экан.\nУшбу ҳолат ва шиферлар масаласида расмий маълумот кутамиз.\nзиёратгоҳ жаҳон рекордчиси Оралбўйи “Танҳо қайиқ” автомобиль йўли Адлия вазрили ёш фермер Ёш истеъдодлар Нео мусиқа мактаби биринчи сессия


SPORTS.uz Белград-2021. Лазизбек Муллажонов англиялик боксчини мағлуб этиб, чорак финалга йўл олди. Унинг рақиби маълум\n31 октябрь, 2021, 20:20\nТеглар:Бокс | Жаҳон чемпионати | Сербия | Ўзбекистон | Англия\nОғир вазн тоифасидаги ҳамюртимиз рингга кўтарилади\nБир неча дақиқадан сўнг Лазизбек Муллажонов (+92 кг) нимчорак финалда англиялик Орие Делисиосга тўқнаш келади. Жанг Тошкент вақти билан тахминан 20:05дан кейин бошланади (А рингда).\nБоксчилар рингга чиқиб келмоқда. Ҳамюртимиз кўк формада ҳаракат қилади, унинг рақиби эса қизил либосда жанг ўтказади.\nДастлабки дақиқаларда вакилимиз чап қўлда икки бор зарба берди ва ўзи ҳам мосуво қолмади.\nЛазизбекнинг чап қўлда кучли зарбаси борлигини кўпчилик яхши билади. Шунинг учун у бу устунликдан фойдаланишга уринмоқда. Иккилик зарбалар бермоқда Муллажонов. Бироқ рақиби ҳам қарши зарбалар билан кутиб оляпти. Биринчи раунд бизнинг фойдамизга 5:0.\nИлк раундда катта устунликка эришган Лазизбек рақибини кутмоқда. Ортиқча ҳаракат оғир вазндаги боксчиларга қимматга тушиши мумкин.\nЛазизбек Муллажонов кетма-кет зарбалар билан рақибни қийин аҳволга солишга уриняпти. Вакилимизнинг зарбалари аниқ чиқмоқда. Раунднинг охирида ҳамюртимиз аниқ зарба берди ва ўзи ҳам шундай зарба қабул қилиб олди. Иккинчи раунд ҳам бизнинг фойдамизга 4:1.\nБоксчимиз аниқ ҳаракатларни давом эттирмоқда. Очиқ жангга айланиб кетди. Кетма-кет зарбалар йўлланмоқда икки боксчи томонидан ҳам.\nЖанг якунланди. Ҳакамларнинг қарорига кўра Лазизбек Муллажонов ғалаба қозонди 5:0 ва у чорак финалга йўл олди.\nЭнди ҳамюртимиз 2 ноябрь куни чорак финалда арманистонлик Чалоян Давитга тўқнаш келади.\nМаладес Омадингни берсин Лазиз олғаааа боссссс....\nЖаҳон чемпионатига борадиган 12 терма жамоа номи маълум


Қаршиликларга қарамасдан: “Шимолий оқим-2” қурилиши тўлиқ якунланди - 13.09.2021, Sputnik Ўзбекистон\nҚаршиликларга қарамасдан: “Шимолий оқим-2” қурилиши тўлиқ якунланди\nРоссия ва Германия АҚШнинг қаршилигига қарамасдан "Шимолий оқим-2"ни ишга туширишга муваффақ бўлди. 13.09.2021, Sputnik Ўзбекистон\nБолтиқ денгизида “Шимолий оқим – 2” газ қувурининг сўнги қувури ётқизилди. Энг йирик лойиҳалардан бири ниҳоят якунланди.Транзитдан тушадиган даромадни йўқотишдан қўрққан Украина, шунингдек, суюлтирилган газни Европага сотишдан манфаатдор бўлган АҚШ қувур қурилишига фаол қаршилик кўрсатди.Магистрал Россиядан Германияга Болтиқ денгизи туби бўйлаб ётқизилган. Газ қувурининг иккита линиясининг қуввати йилига 55 миллиард кубометрни ташкил қилади.Аввалроқ “Bloomberg” нашри "Шимолий оқим-2" биринчи октябрдан ишга тушиши ҳақида ёзганди. Газ ўтказгичнинг иккала қувуридан газ ҳайдаш 1 декабрга қадар бошланади.\nмултимедиа, шимолий оқим-2, видео\nРоссия ва Германия АҚШнинг қаршилигига қарамасдан "Шимолий оқим-2"ни ишга туширишга муваффақ бўлди.\nБолтиқ денгизида “Шимолий оқим – 2” газ қувурининг сўнги қувури ётқизилди. Энг йирик лойиҳалардан бири ниҳоят якунланди.\nТранзитдан тушадиган даромадни йўқотишдан қўрққан Украина, шунингдек, суюлтирилган газни Европага сотишдан манфаатдор бўлган АҚШ қувур қурилишига фаол қаршилик кўрсатди.\nМагистрал Россиядан Германияга Болтиқ денгизи туби бўйлаб ётқизилган. Газ қувурининг иккита линиясининг қуввати йилига 55 миллиард кубометрни ташкил қилади.\nАввалроқ “Bloomberg” нашри "Шимолий оқим-2" биринчи октябрдан ишга тушиши ҳақида ёзганди. Газ ўтказгичнинг иккала қувуридан газ ҳайдаш 1 декабрга қадар бошланади.


08:36, 08.11.2019 // 20076\nГрецияда фанга номаълум илонларнинг қолдиқлари топилди\nГреция шимолидаги Марказий Македонияда, Сере шаҳри яқинидаги қазилма ишлари вақтида аввал фанга номаълум бўлган илонларнинг икки турнинг қолдиқлари топилди. Бу ҳақда «Известия» хабар берди.\nИлон қолдиқларини топган тадқиқотчи уларнинг тахминий ёшини ҳам аниқлаган. Судралиб юрувчиларнинг ёши 5,5 миллиондан 6 миллион йилгача бориб етиши мумкин. Олим уларга Periergophis micros (грекча «ғалати грекча илон») ва Paraxenophis spanios («камёб ўзгача илон») деб номлади.\nТоронто университетининг палеонтологи Георгис Георгалис топилган икки илон турнинг бошқа ҳар қандай турдаги илонлардан фарқли эканлигини қайд этди ва шу сабабли ҳам уларга янги ном берилганини таъкидлади.\n«Улар шу қадар ғаройибки, биз илонларни қайсидир туркум ёки турга мансуб деб айта олмаймиз. Шу сабабли уларни алоҳида бир тур деб ажратиш мақсадга мувофиқ. Умуртқа поғонасининг бундай анатом шакли аввал кузатилмаган. Замонавий ҳайвонларда ҳам қирилиб кетган турларга мансуб илонларда ҳам лоақал морфологияси ушбу икки илонга ўхшаш судралиб юрувчи учрамаган», — дейди олим.\nГеоргалис ушбу кашфиёт ҳақида ёзган мақоласида Германия, Швейцария ва Чехия палеонтологлари билан ушбу икки янги тур илонлари ўрганилаётганини айтиб ўтган.\n18:53 Кеча // 131480\n23:06, 25.05.2020 // 107280\n23:15 Кеча // 106135\n20:44 Кеча // 104326\n18:58, 25.05.2020 // 98412